Kryon 2010- – MariaSkolen\nHer kan du se kanaliseringerne der er modtaget sommeren 2010.\nKryon har siden givet yderligere informationer også, hvoraf du ser nogen her. (undervisningssystemet er ikke lagt på her fx).\nMin rejse med Kryon er næppe færdig, men da påvirkningen smitter voldsomt af i de liv han berører, så har jeg og mit liv også været ramt og det har medført at der har været meget ro på Kryon siden i et stykke tid. Jeg skal “lande” i energien for at jeg er klar til næste afsæt tænker jeg.\nKryon underviser i teksterne en del mht. tid, rum, steder og hverdagsting som dating og kærlighed. Han tekster er i “flere niveauer” og kan tale til forskellige sider af dig.\nHar dette din interesse, så er du velkommen også i facebookgruppen, hvor teksterne også deles og der orienteres om undervisning og arrangementer.\nNedenfor finder du information fra Birgitte Fich vedr. tilblivelsen af Kryon-billedet og derefter teksterne, som er leveret “som snak” til mig, ens jeg skrev ned.\nTeksterne er til alle der læser dem og ikke blot til mig – du har fundet dem af en årsag.\nMaterialet er netop (2015) flyttet fra min hjemmeside til denne.\nMaterialet er netop flyttet til denne hjemmeside i stedet for min egen.\nØnsker du at modtage Kryon-opdateringerne tilmeldig kryon-nyhedbsrevet her. Her kan du også tilmelde dig arrangement-nyhedsbrevet.\nEr du evt. interesseret i workshops/aftener eller andet omhandlende Kryon, så tilmeld dig arrangement-nyhedsbrevet .\n“Vær hilset I kære medrejsende. Sådan væl\nger jeg at omtale jer, da I alle er på den største rejse man kan forestille sig; rejsen som vil vende alt eksisterende på hovedet, da overbevisningerne vil blive udfordret og udforsket.\n7 Projektion, internet, dating,\nkærlighed, behandlere og terapeuter, skelneevne, at være lys, jordforbindelse, gode gerninger.\nDer er en meget stor indlæring i at besøge/henvende sig til disse ”lærere” – både når det går godt og når det går mindre godt. Der er, som man også siger, en lærer til enhver elev, derfor er graden af forskellighed og kompetence også særlig stor. Alle vil komme til at henvende sig til en eller flere for at modtage råd, blot for at erfare, at rådgivningen er af skidt kvalitet – eller måske decideret forkert. Dette er for at opøve egenskelneevne. Det er en ”vejviser”, der handler om, at det er nødvendigt at kigge indad i sig selv, bruge egen intuition, både i almindelig gøremål, men altså også når man vælger sig en lærer/vejleder. Man kan naturligvis ikke ligge sin ”velfærd” eller sit ”liv” hos hvem som helt og gå ud fra, at de vil håndtere ens liv lige så omhyggeligt, som man selv ville gøre det. Forstår du? Så når der er en lærer til enhver elev, betyder det, at alle er lige nødvendige. Du, der kan gå uden om en skidt lærer for dig, har lært at bruge en del af din indfølingsevne præcis til dette. Du, der møder en skidt lærer møder muligheden for en indlærng, som er nødvendig for dig præcs nu, og dette er en stor og dejlig mulighed, omend det kan føles irriterende og ”for dårligt”: Men husk, at det kun er udtryk for det behov du står med.\nDer er en sandhed i, at jo mere man har lært, jo flere erfaringer man har fået, jo flere”sprog” taler man og jo bedre kan man kommunikere md forskellige personer. Dette betyder, at det kan være ganske fint som ”rådgiver” eller ”lærer” at have gjort en masse tanker, erfaringer, indlæringer på egen krop og sjæl, da man så har en bred kommunikationsbaggrund og bred forståelsesbaggrund i relation til dem, man tale med. Men altid skal man som ”afsenderen” af information være opmærksom på, om det man taler om i virkeligheden gælder én selv.\n9 Spejl , mur, alle rummer alt, nøgler, motivation, nulstilling, valg, tid, inkarnationer, fysisk syn, åbninger\n“Hej min fugl. Nej, du har ikke pip, men jeg snakker om dine bevingede egenskaber, både som den menneskelige engel du er, men også som den person du er, der kan formulere dig godt og belægge dine ord med vægt på den rette måde.\nMur og spejl\nNok om det, du ønsker at komme videre J\nDet at være Mur skal vi tale om. I går snakkede vi noget om spejle blandt andet, men også mur-effekten er der.\nSpejlet handler meget om at se egne kvaliteter i andre: gode og dårlige. Når mennesker kommunikerer om dette mener man ofte kun at dårlige/negative kvaliteter ses i andre, men sandt er det, at spejlet også viser gode/positive kvaliteter, som man kan blive opmærksom på i sin udviklingsproces.\nEt eksempel, et lysende eksempel kan vi jo kalde det, er, hvis et menneske indeholder evner, eller talenter som det ikke er opmærksom på, og ser dette i andre personer. Det kan handle om ”almindelige” evner som håndværk, at bage, strikke, lave mad, bygge en tilbygning på sit hus ……. men det lysende eksempel handler mere om, at man kan se menneskelige kvaliteter som: omsorg, kærlighed, evnen til at heale, evnen til at se klart eller mærke klart. Med klart mener jeg ”usløret”, hvor altså egoet og diverse slør er ind over det, der mærkes, ses, føles, arbejdes med. Evnen til at tale og kommunikere med sin egen indre lærer, sin intuition er en af disse storslåede evner, som mange mener ikke tilhører dem, men blot andre, som anses for at være ”særlige” eller ”specielle”: Men kære ven, alle rummer alt. Alle er dybest set et. Det kan godt være, at et menneske kan udfolde en evne tilsyneladende let og uhindret, men samme evne ligger ”i din egen skuffe”. Måske er skuffen skubbet ind, låst og nøglen kastet væk, men indholdet er stadig i skuffen. Så hvis talentet vises i et spejl for dig, så kan det være på tide at overveje, om der ligger en nøgle et sted og venter på dig. Fokus bør dog IKKE være på nøglen, skuffen, talentet…… i sandhed bør fokus være på ”det højeste høje” / ”det store hjerte”, for her igennem kommer din motivation sandt frem.\nMotivation skal vi tale om senere.\nVí vender tilbage til det med ”at være mur”.\nLigesom et menneske kan agere spejl – og ja, jeg mener agere spejl, for det er også en ”rolle” et ”arbejde” man kan påtage sig – kan man også agere mur.\nJeg vil komme tilbage til det med ”roller” og ”arbejde” senere.\nMan kan agere mur. Hvad er forskellen på spejl og mur? At bruge spejl – at være spejl …. At bruge mur, at være mur?\nSpejlet genspejler til den, der ser i det, den kvalitet, der skal kastes fokus på . Det kan være en følelse, der skal håndteres, der vil springe i øjnene (meget typisk er det med vrede, frustration, irritation, misundelse, nedgøren, foragt), følelsen kan da smukt håndteres via tilgivelser, som jeg tidligere har været inde på. Her handler det om en kvalitet/emne/følelse man selv indeholder, men som en anden person (som spejl, der holdes op foran en) viser. Som regel er det, man ser jo noget, man er ubevidst om. Man tror, man ser neutralt på en anden person, men oplever så f.eks. vrede over en handling personen gør.\nMureffekten er en smule anderledes, da dette mere handler om, at man får det samme vist, som man viser til en anden. Noget kastes tilbage, ligesom hvis man kaster en bold op af en mur, så kommer bolden tilbage. Vinklen er måske ændret en smule, men bolde kommer retur fra muren. På samme vis kan det handle om at man fx kaster vrede op ad en mur (dvs. En person) og at denne vrede så vendes tilbage til den, der kastede den, for at vreden kan ses tydeligt og bearbejdes igen. Samme følelse.\nHer mener jeg ikke, at der f.eks. ”mundhugges” (selvom det kan ligge i konceptet også) men at en person måske ikke reagerer på vrede (fx ) der kastes på den person, hvorefter man oplever vreden selv, fordi der ikke reageres på den.\nDette er en situation af disse.\nEn anden er, at man måske kaster vrede på en person, og at personen så vender præcis samme (eller en meget lignende) vrede mod en selv, blot at vise, at det var den følelse der blev kastet. Denn effekt ses primært i undervisningsøjeblikke, men disse kan ske imellem alle mennesker i selvudvikling og kan bruges ganske bevidst, her er detmotivationen bag der er vigtigt: kastes der noget tilbage fra ”muren” for at hævne, vise sig, eller for kærligt at vise, hvad der blev modtaget?\nUanset hvad, bør der i alle situationerne, (når bevidstheden fås på dette), tilgives, så situationen ”nulstilles” Og alt frigøres.\nDette bringer mig hen til emnerne om motivation og også ”Nulstilling” (*) og ligeledes skal vi samtale om valg.\nMotivation, som har været nævnt nogle gange, er vigtig, og den må ikke glemmes. Motivationen bør altid være kærlighed, uselvisk, høj og ren kærlighed. Det bør være motivationen og det bør være ønsket. Ønsket bør alene være der, for at udvide (*) den gudsstråle, den guds-kim du bærer i dit jeg. Du skal ikke tænke på at ”redde” en anden person eller ”hjælpe” en anden person ….. du skal alene tænke på at udvide din egen gudsstråle og opnå kontakten med ”det højeste høje” /”det store hjerte”.\nVed at tænke, at du kan redde andre, eller hjælpe andre drives man let over i en bane som mere er egoets bane og som handler om at dreje fokus VÆK fra den smukke gudsstråle, som du indeholder. Ved at have fokus på andre (der dybest set er spejl, mur, ”tidsfordriv” for dig), fratages du muligheden for at arbejde for det, der sandt er dig – det guddommelige, det store, det smukke lys som du bærer. Forstår du?\nSå motivationen, ønsket, bør være –ikke egoistiske, som nogen vil kalde det – men egen-kærligt. Det er Guds ønske, at du ser din egen guddommelighed. Mere enkelt kan det ikke forklares.\nVi bør nu tale om valg.\nVid, at dit liv hele tiden vil præsentere dig for valgsituationer. Nogen vil mene at samtlige valg er ligegyldige, da alt er karma-bestemt (f.eks.) og at de ingen aktiv rolle har i deres eget liv.\nDette er både rigtigt og forkert, og jeg vil komme ind på begge dele neden for.\nDet er sandt, at alle udveje, kringelveje, og andre veje i dit liv er foruddefineret. Dette skete ved hjælp af broderskabet, som sammen med dig, inden din indgang i det fysiske liv, vurderede, hvilket liv, der ville give dig de bedste muligheder. Du blev præsenteret for diverse valg og diverse ”skabeloner” kan man kalde det. Det skete for at du kunne finde/opnå den inkarnation, der ville giver dig de bedste muligheder for at opfylde det potentiale/de muligheder, du ønskede at komme videre med. Aftalen som blev indgået her bliver altid ”glemt” når man rammer kloden, for at livet skal opleves i tidens univers. Dette univers (vi har jo talt om tid tidligere) er ganske løjerligt og ”selvopfundet”, men det er en indlæringsvej, der via tidslinier giver erfaringer. Disse tidslinier er indstillelige og ændrings-bare. Hermed angiver jeg, at hvis du i en valgsituationen drejer til højre, så vil en tidslinie præsentere sig og dit liv vil arbejde sig den vej. Drejer du til venstre, så vil den tidslinie præsentere sig og dit liv vil arbejde sig den vej. Hver vej rummer igen nye valg situationer. Hvert liv rummer selvklart tusindvis af valg og tusindvis af tidslinier. Jeg har tidligere nævnt, at tiden er pakket og foldet (som jeg vil komme tilbage til), men vid for nu blot, at alle valgmuligheder er indlagt i dit liv. Mere fast er dit liv ikke. Det betyder, da du ved nedkomsten til det fysiske plan ”glemte” din egen aftale/plan, som du var med til at udarbejde, at du vil opleve at livet rummer valgmuligheder og forskellige situationer. Dermed opleves livet, som om du har en selvstændig vilje. Og dette er jo ganske sandt: denne vilje blev i virkeligheden udformet ”om det runde bord” med dine lysende brødre, der sammen med dig valgte, hvilke kvaliteter du ønskede at forfine i dette liv.\nNår du, efter ”forglemmelsen” (*) er landet har du glemt aftalen, og glemt dine samarbejdspartnere i lyset. Det du dog smukt og stadig bærer i dig, er ”mindet” om, aftalen, minde om samarbejdspartnerene, minde om, at der var ”Noget du skulle”, og ikke mindst mindet om ”Hvor du kommer fra”. Alle vil til tider vide, at de har denne gudsstråle i sig. Nogen vil huske det blot et sekund i deres liv, andre vil bevidstgøres om det og vil huske det en stor del af deres timer.\nHermed kan vi tale om, om man er ”aktiv” eller ”vidende” om den rolle, den funktion man valgte at udvikle sig indenfor. Mange mennesker vil i løbet af de første børneskridt de tager på kloden huske nogle af disse ting, hvorefter de, da børn følger andres eksempel, vil gøre alt for at glemme deres aftaler og deres ”ophav”. Alle børn udtaler sig om det, der kan udlægges som ”fantasi”, enten ved at de ser, mærker, føler noget som den voksne, eller ældre søskende, udlægger som fantasi. Alle børn har evnen til at se mange af deres ”Hjælpere” i de første år. De ser både de fysiske hjælpere (ofte far og mor) og de ser deres ikke-fysiske hjælpere, som er der for at guide dem igennem det, som de fysiske hjælpere ikke kan. Mange børn oplever at se ”forunderligt lys”, skikkelser, høre smukke stemmer, have ”usynlige legekammerater”, alt sammen er blot tegn på, at de stadig ser med deres ”hjerte” og ikke kun med de fysiske øjne.\nDe fysiske øjne skal vi også tale om, da det indgår i langt det meste som mennesker ser og oplever.\nDet fysiske syn\nHvis du lukker det ene øje og ser med dette, og hvis du lukker det andet øje og ser med dette, så vil du opleve at der er en forskel i farvenuancerne. Har du bemærket dette?\nDette kan videnskab og forskning tilskrive fysiske uligheder i de to sider, men det kan også indgå til at forklare om dybdesyn og det at se tre-dimentionelt. En anden sandhed er, at denne funktion er skabt for at skabe et rum, et spørgsmål, i dit sind om: Hvad er det rigtige syn? Hvilken farve (højre eller venstre øje) er der ser den mest korrekte? Spørgsmålet kan åbne op for tanker omkring, hvem der ser hvad. Hvem bestemmer, hvad det rigtige syn er?\nOg tankerne kan flyttes derover, at hvis du kigger ud af vinduet en dag og oplever ”Billeder” for dint inde blik (dagdrømmeri), hvor kommer så disse billeder fra? De opleves lige så sande og rigtige som det du ser, når du ikke dagdrømmer. Hvad er rigtigt?\nOg tanken kan videreføres til emnet nat-drømme….det du oplever i drømme, hvilke øjne ser dette? Her sover du med lukkede øjne og alligvel ser du billedsekvenser køre forbi, og du mærker kroppens funktioner (at du løber, går, drejer rundt) omend du blot ligger i din seng og sover. Ligeledes oplever du kommunikation, farver, lyde i drømmene (både dagdrømme og natdrømmme). Har det ikke slået dig at være bizart og forunderligt?\nKære kanal, jeg ved du har tænkt såre meget over disse ting, men jeg medtager det for tekstens skyld. Vid blot dette J\nHvad er det så der ser? Hvad er det der ses på?\nSpørgsmålet bør bo i din hjerne og i dit sind og bør være en døråbner.\nOg her vil jeg så snakke om dørånbninger / porte.\nÅbninger og porte\nHvad er en åbning andet end et nyt ”sted” en ny ”zone” der bliver præsenteret for dig? Hvis du om natten går rundt i din bolig og åbner en dør til et rum, hvor der er lyst, så vil der strømme lys ud fra åbningen, lige så snart du åbner døren på klem. Således fungerer også det menneskelige sind. Ved at ”blive i tvivl” ved at ”stille små eller store spørgsmål”, åbnes døre på klem i dit sind. Mange af disse døre vil vil være åbninger til nye (og bedre, lysere, skønnere) sider af dig selv og din gang her på jorden. Det vil være åbninger, der lader en lille stråle lys ramme dig. Og spørgsmålet er så derefter – og det handler jo så om valg, som vi har snakket om oven for – om du vil åbne sådan en dør lidt mere op for at se, hvad der ser på den anden side, eller om du vil smække den i fordi lyset blænder.\nHvis lyset blænder, hvis det, der opleves giver angst, nervøsistet, så lukker man døren i – måske forsigtigt uden larm – måske smækker man den højlydt så det larm og synger i hele boligen.\nDenne effekt er præcis – GANSKE PRÆCIS – den samme der sker, når du præsenteres for et spejl – en person der viser dig kvaliteter af dig selv som du kan arbejde med. Hvis du er villig til (*) at se lidt på det der vises, så svarer det til at du åbner den lidt-åbne døren en smule mere op og nærmer dig lyset (gud/det store hjerte). Hvis du vælger at reagere med vrede, frustration, irritation uden at tage til dig, at her er et ”arbejdsprojekt”, så svarer det til, at du smækker døren i så det larmer i hele din bolig. Der er dog altid en hjælpe-vej…. forstå, at det er der ALTID. Intet er forgjort. Hvis du, efter at have smækket døren hårdt i, indser, at du burde have åbnet den (hvis du vælger at reagere med vrede, frustration, irritation i stedet for at tage problemstillingen til dig), så kan løsningen stadig være præcis den samme: at arbejde med de tilgivelser, der hører hjemme.\nForstå min ven, at tilgivelser altid åbner døren til mere lys.\nForstå min ven, at det at se på egen vrede, frustration, irriation, og tilgive dig selv og det medmenneske der viste dig disse ligeledes åbner døre til mere lys. Døren er altid åben, eller den kan altid åbnes. Den er aldrig mere lukket og låst end at den kan åbnes vidt op. Det er vigtigt, at du ser og mærker dette. Du kan ikke have gjort noget, der gør, at døren vil være låst og ikke til at åbne. Lyset på den anden side, vil altid være der, og du ved, i det indeste indre, præcist dette.\nHar vi brug for nogen til at hjælpe os med at åbne disse døre for os? Det er jo spørgsmålet som mange kan stille. Det kan være svært at gå rundt i et stort, mørkt hus, man ikke kender, (og det er primært sådan det menneskelige sind kan illustreres), og lede efter døre, men ikke ved hvor er. Så har mennesket brug for hjælp til dette? Uanset hvad, så ER dørene der. Ønsker du at finde dem, så bliver dørene tydeligere for dig – enten ved, at du lettere selv kan finde dem – eller ved at en ”hjælper” fysisk eller ikke fysisk viser dig, hvor en dør er. Det er ønsket, der baner vejen.\nHvad du vil gøre, når du finder dørene? Der er det igen ønsker og motivation det handler om.\nStore ord min ven. Store ord. Jeg ved, at meget endnu er i dit hjerte og i dit sind. Vi har været sparingspartnere længe og ja, det er sandt, at meget af det, der skal indgå i denne tekst er forberedt igennem et stykke tid. Vi har forberedt klaviaturet (*), som jeg ved du også ønsker, at jeg skal være forklarende omkring.\nJaja, jeg vil også komme tilbage med forklaring på foldningen af tid og jeg vil vende tilbage med illustratonen om ægget.\nJa, det er sandt, og der helt i orden at indføje det. Du observerede, at ordene ”der må være en anden måde” der er beskrevet i ”Kurset” er et klart signal om de valgmuligheder, der er. Alene at observere, at bogen er der, er et valg. At åben den, er at valg. At læse den, er et valg. At leve efter den/eller det modsatte, er ligeledes et valg. Alt er valg. Lad os tage dette med i denne omgang også. Det var en sand og stor obsevation, du lavede der.”\n(Kommentar: Kurset = ”Kursus i Mirakler” )\n10 Foldning af tid, healingsfelt, kvantehealing, tidsliner, tid og rum, vejskilte, aha-oplevelser, bevidsthedsskift\n“Halløj min ven. Så sidder du dér, rank og bestemt, igen. Fast ”monteret” på at afvikle vores arbejde sammen. Tak for din tillid min kære. Tak også for, at du har set tiden an i din private sfære …. der sker store ting der, sådan som du var blevet det varslet. Vid at dette stadig indebærer, at du har dine egne valg du må gøre. Meget er sandelig ændret her, men ikke alt. Meget arbejde er udført, men ikke alt. Du initierede en start på noget, der senere vil vise sig at være stort, men det var startprocessen, der var din opgave, og ikke at føre det hele i mål ….. akkurat som i andre relationer du har haft og har.\nLad os nu tale om foldningen af tiden, da den indgår i mange sammenhænge, også sammenhægen til projektionerne.\nFoldningen af tiden\nVI viste dig under en healingssession for tid tilbage, at der under healingen med os (engle og mestre) dannes et særligt healingsfelt, hvori vi arbejder. Med vi mener jeg den, der heales på, og os – ikke den ”der healer” og som i denne fobindelse alene er sat til at starte op og være forklaringsorgan til det jordiske plan, observatør mere end den, der udfører. I ”kanten” (dette er nok det bedst ord) af healingsfeltet, som kan være 0,5 meter fra den berørte person, men op til mange mange meter, er der et område, hvor klartsensisitve og også semi-klartsensitive kan mærke, at der er en form for overgang. Denne overgang fra en ting til en anden kan nok primært fornemmes som en ”fastere” kant omkring området…. en lidt ”hårdere kant”. Hvis hændernes håndflade bruges til at mærke med kan det registreres let via de chakra’s, der sidder der, og som i denne tid også udvikler sig meget hos alle mennesker (lige som dem under fødderne og dem, der fysisk er placeret i ørerne).\nDenne overgang ”ilustrerer” og består af tid og rum, der er foldet og pakket. Dette kan bedst beskrives som, at der i dette område, som måske kan handle om få milimeter eller få centimetre, er en ganske speciel håndtering af tiden, hvor den ”rettes ind” mellem det ”nu” (den dag og det tidspunkt) du, som healer/observatør arbejder på (den tidslinie…. dette er også noget vi har beskrevet tidligere) og det ”nu”, der er i healings-området (*). I Healingsområdet arbejdes der – når der arbejdes med det, der bedst kan beskrives som kvante-healing – både i tid og rum. Særligt for de, der har udført arbejde med sig selv kan der være store forskelle på healingsfeltet og området uden for – men for ALLE vil der være en forskel, da blot det at indtræde som objekt/person hos en behandler/healer, der arbejder med disse ting, er taget en beslutning, et valg, som gør, at der sker forskydninger på tidsakserne/tidslinierne.\nJeg har tidligere beskrevet, at hvert valg gør, at man går ud af en anden (men allerede defineret) tidslinie. Disse skift mærkes på forskellig vis i dagligdagen. De færreste mennesker sætter 45 – 75 minutter af regelmæssigt til at registrere disse ændringer i, men denne afsætning af tid sker automatisk, når man sætter tid af til en sesson af en eller anden art. Derfor sker der ofte storslåede ting i behandlinger som hypnose, healing, intuitiv massage, særlige danseformer o.a. Tiden afsættes – personen er comitted – der kan arbejdes.\nJeg vil vende tilbage til beskrivelsen af området i kanten af healingsområdet, hvor tid og rum behandles på en særlig måde, som kan mærkes og registres af nogle mennesker, og ses med det klarseende øje af andre.\nDen bedste måde at beskrive foldningen og pakningen af tid/rum på er nok at illustrere med et billede som vist alle kender:\nForestil dig at du vil folde dig en ”vifte” af papir. Du ligger først papiret ud på bordet. Derefter folder du en kant på 1 cm. Så vender du papiret og folder igen 1 cm. Du fortsætter på denne måde til papiret er helt brugt op og du har en ”høj” 1-cm ”stak” af papir. Holder du nu fast i den ene ende af denne ”stak” af papir kan den anden ende spredes ud, som en vifte. Ja?\nForestil dig, din indgang til den fysiske verden. Du har haft din ”samtale” med dine rådgivere fra det åndelige broderskab og du har nu valgt, hvilke indlæringsmuligheder og hvilke udfordringer du ønsker at beskæftige dig med. Herefter fødes du ned på jorden, og glemmer lang langt det meste af, hvilken aftale det var du lavede. Du har dog , som barn, en klar erindring om at ”der jo var et eller andet” og du vil ofte kunne høre dine rådgivere og se dem ligeså. I hvert fald i en periode. I denne periode tror du, at alle har det som du, og kommenterer eller snakker måske aldrig om det.\nDa du fødes ned på jorden svarer det til, at du kommer her og foran dig ligger dit liv som et glat og blankt papir. Dit liv består i at ”gå” fra midten af den ene side af papiret, tværs over til midten af den anden side. Der, hvor du står (forestil dig, at du blot er en lille myre) kan du ikke lige se, hvor den anden side er, men du har en ide om det. En svag ide. Du starter dine børneår med at gå over papiret på må og få meget guidet af dine forældres informationer til dig. Tidligt møder du de første valgsituationer i dit liv: ét valg får dine myreskridt til at dreje til venstre, et andet får måske dine myreskridt til at gå til højre; på denne måde sik-sakker du tilfældigt rundt på papiret. Noget vil kunne ses som ”fremskridt”, altså skridt der går i den rigtige retning mod den modsatte ende af papiret, andet kan ses som ”tilbageskridt”, altså skridt der i en periode går tilbage mod stedet, som du kom fra. Det ene sted er dit ”startpunkt” og det andet er dit ”optimale punkt”; hvor du vil havne, hvis du finder ud af, hvad din selvvalgte ”opgave ” i livet er.\nPå papret er på forhånd, men en svag blyantsstreg, tegnet en linie, der går fra startpunktet til slutpunktet. Denne linie kan du desværre ikke se, men dette vil være ”den direkte vej fra a til b”, hvis du husker ”din vej” hele livet. Dette er det dog kun ganske ganske få, der gør. Folk der siger noget andet, har en indbildning eller en ønsketænkning om dette. Langs denne blyantsstreg, men måske i stregens nærhed, er der med nogle cm. mellemrum indsat nogle ”pointere” /nogle ”vejskilte” til dig, som kan hjælpe dig til at komme i tanker om, hvor din rigtige vej er (svarende til den svageblyantsregning på papiret som du ikke kan se).\nSådan et ”vejskilt” rummer visse aftalte ting, som blev aftalt med dine åndelige brødre, før du kom her til. Et vejskilt kan handle om en stor ”aha-oplevelse” du møder, det kan handler om et specielt brug af ordvalg, som en eller flere omkring dig bruger, eller det kan være foranlediget af en drøm eller en tanke, der kommer til dig. Sådane vejskilte kan føles ”velkomne” da de hjælper dig med at rette dine skridt ind på rette kurs igen.\nDer er også andre ting placeret på papiret, som kan få dig til at komme i tanker om din retning: disse kan være mere som ”rundkørsler” hvor man kan rende rundt igen og igen og igen og opleve de samme ting via meget ens oplevelser der gentager sig. Flere vil tænke ”hvorfor sker dette for mig igen?” Disse ”rundkørsler” handler om, at der er noget du skal opdage før, du kan komme videre. Du kommer ikke videre, medmindre du har set, at der skal gøres nogle tanker, foretages nogle handlinger, indses et eller andet. Hvis du slutter dit liv i en sådan ”rundkørsel” (hvilke er yderst normalt i den materielle fysiske verden, hvor mange higer efter større jobs, mere prestige, mere anseelse), vil en sådan rundkørsel blive præsenteret i en af de næstefølgende liv også, for at du kan komme ind i samme situation og arbejde dig videre.\nEn rundkørsel rummer ikke blot frustrationen om gentagelser af (som regel af ikke særlig rar karrakter) men også en stor mulighed for en afklaring. Betragt det som, at der midt i denne rundkørsel, på den græspæane, eller den stenopsætning der er i midten, ligger en pakke til dig. Du kører rundt og rundt om denne pakke uden at ænse den. Men en skønne dag forstår du, hvad rundkørslen vil fortælle dig og kan køre ud af den og komme videre i dit liv, fordi du gjorde dig den rette erfaring eller den rette tanke. På det tidspunkt, eller måske lang tid efter, vil du kunne huske tilbage på ”rundkørselstiden” og først der (normalt) vil du kunne se, at der lå en pakke – en gave til dig. Gaven var måske pakket mærkeligt ind, men indholdet, det at du indså, hvad du skulle, er den sande gave og den erindring, der vil forblive os dig, ikke bare i gennem resten af den inkarnation, men igennem mange inkarnationer, da den udgør en form for ”sum ” af det regnestykke du lavede. Regnestykket er, når problemstillingen er løst, langt hen ad vejen ligegyldig, men summen, resultatet, kan du tage med dig.\nSådamne rundkørsler findes der måske en af, måske findes der flere.\nJeg vil nu fortælle dig, at dit papir er et langt papir.\nSom sagt vil nogen bruge tid på at ”rende til højre” og ”rende til venstre”, møde ”vejskilte”, der hjælper dem på rette kurs, eller møde ”rundkørsler”, som de kan tilbringe det meste af deres liv med at sætte deres myreskridt i.\nNogen vil nu spørge, hvad med sygdomme? Hvad med dødsfald?\nJa, disse er plantet på dit papir, ligesom alle andre erfaringer er det. Adskillige af disse er ”store vejskilte”, som står i yderkanten af papiret, for at hjælpe dig på ret kurs igen. Andre er erfaringer, som set i nuet er menneskeligt forfærdelige at opleve, men som udgør en erfaring for den, der oplever det (og her mener jeg både den, der dør/bliver syg, og den, der er i ”cirklen” omkring det).\nHusk kære ven, ingen dødsfald er i virkeligheden tragiske, da de alle rummer udgangen fra eet stykke papir og overgangen til et andet stykke papir. Intet er for alvor hørt op, selvom det kan føles sådan. Jeg ved, at mange vil reagere kraftrigt på disse udsagn – og defor kære kanal, kan det være formålstjenligt at fjern det, dette er så dit valg.\nDu ser nu papiret, men den fine blyantsstreg, vejskilte og rundkørsel/måske flere rundkørsler.\nVed et sammentræf, en heldig beslutning, en tilfældighed rammer du noget der i den grad er vigtigt i dit liv. Du møder et menneske, et udsagn, en mulighed for at se dit liv mere ”oppefra”. Som myren, der sætter myreskridt, ser du ikke så meget andet end blot det næste skridt foran dig … to-dimentionelt kan man jo kalde det. Pludselig gives en mulighed for at denne myre kravle op på en bakketop og ser sit liv på en anden måde: tre-dimentionelt kan det jo så kaldes. Ved at se livet på en anden måde, ved at indse, at tingene hænger anderledes sammen end man troede er der sket etbevidsthedsskift. Et sådan skift i bevidsthed medfører tidslinieforskydninger og rumændringer. Hvordan skal det nu håndteres? Papiret er jo tegnet og defineret?Men tid og rum er menneskets opfindelse, kan man sige. Det er givet til mennesket for at kunne indlære Men dette mennesker står nu med en ændring af bevidsthed…….\nLøsningen, kære ven, er at tidslinier og rummelige angivelser ”rettes ind” så det passer efter de valg og indsigter, der er sket.\nPå papiret svarer det til, at du er nået til et bestemt sted på dit papir. Hvis du ser tilbage kan du se mængden af ”myreskridt”, der er sat. På dette tidspunkt er det muligt at ”folde” papiret, ligesom tidligere angivet. Fra at stå på et fladt stykke papir, kan du nu med dine ”myre-fødder” stå 1 cm oppe ”i luften” med foldet papir under dine fødder. Dette svarer til, at du i stedet for, tidligere, at skulle gå mange myreskridt for at gå 1 cm på papiret, nu blot skal tage et par små myreskridt for at gå de samme cm. Forstår du?\nAlt i alt betyder det, at en stor mænge af tid – ”spiltid” – fjernes, hver gang du kommer til klogere og bedre erkendelser og valg. Husk, min ven, at det er kun dig selv, der kan vide, hvilke valg, der er de rette for dig, ingen anden. Andre kan komme med råd og vejledning, men der er sandelig meget vejledning der ikke er vejledning, men bevidst og ubevidst vildledning. Bedst er det at mærke efter, hvad dit hjerte, din egen højere bevisthed, siger dig.\nDette arbejde med foldningen af tid/rum sker ganske specifikt i de healingssituationer jeg angav tidligere, ganske belejliget, da menneskebarnet da har sat tid af til det, men sker også ganske spontant i løbet af fx. En nat, eller i løbet af en dag. En person kan derefter føle sig ”svimmel” , ”uligevægtig” … ja ”skæv” i sin krop, fordi alt ændres. Syn, hørelse, opfattelse rammes af de ændringer, der foretages. Stor træthed kan være resultatet – men til tider også det dimentralt modsatte.\nBemærk: Det meste træthed der registreres skyldes ”udbrændthed” (svarende til forkert brug af den energi/bevidsthed, et menneske har til sin rådighed) og skyldes ikke de ovenstående situationer.\nDu ønsker naturligvs at vide, hvad det formålstjenlige er ved dette med foldning/pakning, rundkørsler og vejskilte.\nNår du møder denne tekst, vil du allerede have gjort dig tanker om nogle ting der er sket i dit liv og som kan indføres i de beskrivelser. Du vil rumme en tilstand af at være ”parat” til at dreje dine myreskridt i en anden retning.\nGrundet ønsket, som er indlagt i den gudstråle, den gudskim, som alle mennesker rummer handler om at ”komme hjem” eller ”komme tilbage” til det, man kan huske at man var . Eller bedre formuleret: komme tilbage til det man i sandhed er: indeholdt i det, der er guddommeligt.\nMit kære barn, du har skrevet mangt og meget nu og du er nu klar til dagens andre donter. Jeg ved, at du kan li’ og faktisk elsker illustratonen md papiret, men jeg vil også komme ind på de ”krystaloplevlser” og de synsforstyrrelser som mange med hovedpiner oplever i disse år, da disse også handler om foldninger af tid og rum. Lad os tage den snak i morgen. Slap af. Hav en vidunderlig dag med dine børn og din mand, og nyd, at du er iøjenhøjde med dem alle netop nu. Vid, min engel, at du er elsket for det arbejde du udfører, og vid, at uanset om det kommunikeres videre til andre elle ej (dette er jo dit valg), så vil det sætte sine spor, blot ved være blevet set/hørt og manifesteret. Du vil ikke kunne undgå at kommunikere disse budskaber videre når lejligheden tilbyder sig, hvilket den vil komme til i rigeligt omfang. Vær blot klar min ven, vær blot beredt ”\n11 (Kronologien sprænges – svar på spørgsmål der er stillet til Kryon J Symptomer, samarbejde, ”En Formation”, Flere der bruger Kryons ord, angst, stemmer, omsorg, maria, sct. Germain, undergang mv.\n”Min kære veninde. Ja, jeg forstyrrede dig igen i nat og du lovede at sætte dig ved tastaturet igen. Jeg beklager den ”overfyldthed” jeg må fylde dig med for at få dig til ”skrivepulten”, men det glæder mig jo, at du efterhånden forstår sproget i det.\nFlere har udsendt nogle spørgsmål, som jeg vil svare på, og derfor sprænger vi nu kronologien for at gøre dette. Svarene – ikke spørgsmålene som sådan – vil komme her nedenfor.\nSymptomerne som mange oplever i denne tid skyldes ændringerne og dykket i tidsmasserne. Dykket handler om at gå tilbage til fortidens illusioner og kappe forbindelsen til disse. Det handler om at se ting på ny. Det handler om at se nye valg. Det handler om at være sig bevidst, hvem man er, så godt man nu kan. Intet er forgjort. Intet er forkert.\nDykket er illusionært, som mange vil vide, men sanseindtrykket er, at man går tilbage til nogle af fortidens indtryk og erindringer, og løser disse op ved at se på dem igen fra et andet bevidst sted. Symptomerne – fysiske og følelsesmæssige – vil være der, og vil i den forbindelse handle om, at gøre sig bevidst om, at der er noget, der skal ske.\nJa, det er rigtigt, at vi er mange der arbejder sammen. Det er rigtigt set, at der er store transformationer.\nSct. German er den store tovholder på meget af dette og I står alle hyllet itransformationsenergien, som blev præsenteret for mange af jer sidste år på forskellig vis.\nFlere har spurgt til ordene ”En Formation” som jeg har præsenteret mig selv ved. Forstå, at jeg er ikke et ”væsen”, jeg er ikke ”et menenske”, jeg er ikke ”en ånd”. Jeg er en bevidsthed og en stor en af slagsen, da jeg rummer alt og intet. I ”mig” foregår mange ting. Tidens illusion er blandt disse. Forstå, at i ”mig” er også indeholdt mange andre af de entiteter, der kanaliseres og formidles. På samme måde er jeg indeholdt i noget der er ”større”.\nBilledligt vil jeg præsentere mig som en ”skyformation” der indeholder universet, som du kender det: jorden, planter, rummet, tiden, dine medmennesker, dig. En ændring i dig betyder en ændring i hele formationen. En ændring i formationen betyder en ændring i dig.\nOg ja, jeg leger med ordene da ”En formation” samtidig er ”information”.\nFlere der fortæller mine ord\nFlere spørger til, hvordan det kan lade sig gøre, at mine ord og intentioner udkommer mange steder. Forstå, at jeg er overalt og alt på samme tid. Der er ingen problemer i dette. Mine ord vil være lidt forskellige – alt efter kanalernes klaviatur og vaner, men jeg er bag det meste, ikke alt.\nFlere spørger til angst\nOg ja, det er rigtigt set, at angst er en stor transformationsmulighed – det kan også være en massiv stopklods, hvilket den i nogle situationer bruges til, for at hindre visse udviklingsretninger.\nFlere spørge til stemmer\nFlere har på egen hånd prøvet at kanalisere mine ord og andres ord. Forstå, at alle rummer alt, mine ord gives til alle, mine intentioner gives til alle. Ligesom nogen har lettere ved at spille fodbold end andre, og lige som nogen betjener violinens muligheder bedre end andre, er der også her et værktøj, som nogen har øvet sig på i inkarnationer, og som nu bliver let at håndtere for disse. Men værktøjet er til rådighed for alle i større eller mindre omfang. Illusionen om at høre fysiske stemmer vil jeg pege på. Tydelig stemmehøring er belastende for det menneskelige apparat, og de fleste vil forsøge sig med mindre belastende metoder. Klaviaturet – sproget vi arbejder i – er forberedt hos mange og det er lettere for os at kommunikere med jer nu end det var tidligere.\nFlere spørger til omsorg og kærlighed. Tag ikke fejl. Dette er implicit i alt. Det er alt kan man sige. Kærligheden ridder på bølgen af lys, uden lys ingen kærlighed, ingen omsorg.\nSamarbejdet med Maria, Sct. Germain, Michael\nJa. Flere spørge til Maria-samarbejdet og ja, der er en grund til at jeg er samarbejdende med Verdensmoderen i denne tid. Lige nu arbejdes der ”tværfagligt” – kan vi jo populært kalde det – i lyset af Maria, Sct. German og mine energier. Michaels energier er også stort involveret i arbejdet med at kappe forbindelsen til alt andet end det nu, der bliver større og større. I vil derfor være ”ramt” af påvirkninger der går i forskellige retninger på samme tid, men som også alle trækker i samme retning. Det vil være forståeligt senere.\nFlere spørge til jordens undergang, og forstå, at den er der ikke. Det er et bevidsthedsskift af de store det handler om. Ja, flere vil overgå til ”andre stykker papir” (som jeg har omtalt for jer), og flere vi i miste af syne, men dette er nødvendige scenarier som er iværksat på kærlig vis. Vær ikke urolig. Hav tillid.\nNogen spørger til udtrykket ”in mente” og ja noget er ”in mente”. Noget vil jeg komme tilbage til ved senere lejligheder.\nTiden og rummet er ikke eksisterende. Jeg er. Ord fra mig vil komme så længe, det er ønsket , velset og i voksende muld, kan vi kalde det. Nogle tænker og påpeger, at det ikke kan blive ved, men der er ting der bare ”er”.\nNogle spørger til det at forliges. Ja, der var tale om mure og spejle. Forstå, at enighed rummer store potentialer, synlighed rummer andre potentialer. At forliges vrangvilligt er ikke det samme som at forliges i enighed og i samhørighed. Der er valg, der må ske alle steder: i politik, i verdens scenarier, i privatsfæren.\nVi sprængte kronologien i det skrevne ved dette input, men vid at flere har spørgsmål og disse vil blive taget op, når omstændighederne er til det.\nI god vind, mine kære. I god vind.”\nHovedpiner, ørepiner, synsforstyrrelser, forvirrethed, glemsomhed, komme hjem\n”Hej min smukke ven. Endnu en smuk dag er på vej til dig med nye oplevelser. Jeg ved, at mange ting ”pusler” i dine tanker og i dit sind. Mange ting forstår du slet ikke. Jeg taler her naturligvis om det, der foregår i det private liv. Du har set nogle sider folde sig ud (ja, jeg genbruger lige dette udtryk) hos din partner, og det har vakt stor forvirrig hos dig. For du tænker nu: er min beslutning så rigtigt. Tvivl aldrig min ven, min pige. Mærk i dit hjerte. Bringer det du gør glæde, så er det nok, som det skal være J En vej, der kun bringer sorg er en svær vej, med mindre der vokse glædesblomster i vejkanten.\nJeg vil i dag komme lidt ind på nogle af de reaktioner og symptomer som mange oplever i denne tid. Mange ”signaler” er omtalt, og der er kommunikeret ud om ”awakening signs” og mange andre ting. Det jeg blot her vil omtale er de hovedpiner, ørepiner og synsforstyrrelser, som en del ser ud til at opleve on and off i øjeblikket. Også forvirretheden/komfusheden og glemsomheden vil jeg komme ind på. Årsagen er, at de fysiske rammer og det der sker på det fysiske plan naturligvis rummer muligheder for udvikling og evolution, men også for at se visse ting på en anden måde.\nForstå først, at det menneskelige fysiske system er et relativt tungt system. Bevægeligheden er langsommere end fx tankerne er det. Hvis du tænker, at du vil tage tøj på, så tager tanken en kort sekund, at tage tøjet på tager måske minutter. Det er lidt af det samme. At tænke på at spise og at gøre det er to forskellige ting. At tænke på at ændre sit liv er en ting (tanken kan tage kort tid) men at gennemgå de forskelige steps, der er i forandringen er en helt anden.\nFørst vil jeg omtale hovedpinerne. Mange oplever i denne tid hovedpiner. En del skyldes blot travlhed, stress, mangel på ren luft, bevægelse og rent vand. Mennesket har det med at fylde sig med madvarer og drikkevarer som i nuet føles rart og dejligt, men som ofte hjælper kroppen med at komouflere tanker og følelser (også følelsen af træthed, som ofte dulmes med overdoser af kaffe for eksempel). Udbrædthed kan også symptomatisk give hovedpine, og bør naturligvis kigges på – årsagerne kan være stress og mange gøremål men, som nævnt tidligere, også forkert brug af kroppens ressourcer (igen skal der tænkes på de valgmuligheder man som menneske præsenteres for hele tiden).\nMen hovedpinerne, der ikke skyldes ovennævnte, kan have med foradringer i tid og rum at gøre. Det kan være forandringer der er ”selvforskyldte” via eget arbejde med tilgivelser, selvudvikling og lignende. Her vil ske tidslinieforskydninger og rumforskydninger og disse vil, da kroppen er langsommere end blandt andet tanken er det, give nogle ”dønninger” når de går gennem cellernes kommunikationsssystem.\nHusk at cellene er en lille del af mennesket, men rummer den samme viden som det samlede menneske. Alt er holistisk og holografisk. Alt hænger sammen og en lille del afspejler en større del.\nSynsforstyrrelserne vil jeg også komme ind på. Mange oplever hovedpiner som giver forstyrrelser i synet. Forstyrrelserne sker uanset om øjnene er åbne eller lukkede (bemærk dette, og se også de tidligere beskrivelser om det fysiske syn). Videnskaben kan her pege på synsnerven osv. men problemet stammer ikke alene derfra. Problemet skyldes igen tid/rum ændringer (altså: med mindre det skyldes tømmermænd, dårlig levevis mv. – husk dette). Mange vil opleve en form for zik-zak lys som flytter sig uanset, hvor det føles som om fokus bevæges hen (også med det lukkede øjne). Mange ty’r naturligvis til hovedpinepiller og ”ro” men vid, at blot tanken om, at du har set, hvad det handler om (at du har opmærksomhed på det, om end kun kortvarigt) og at drikke godt med vand (1 – 1,5 liter i løbet af 30 minutter) kan afhjælpe rigtig meget. Mange vil tænke at det skyldes dehydrering på et eller andet plan, og ja, dette kan være ganske rigtigt, men det skyldes også at vand er en glimrende ”leder” for hukommelse og kommunikation, der foregår. Mennesket består af ca. 80 % vand så behovet for ”udskiftning” af dette kan synes åbenlys, hvis man tænker over det. At støtte kroppen i at afhænde ”gammelt vand” med brugte informatoner i – og at støtte kroppen i at få nyt vand med nye informatoner ind i kroppen kan synes rigtigt. Tænk ikke over, hvor det ”brugte vand” bevæger sig hen efterfølgende. Universet og jordkloden er forunderligt skruet sammen og kan rense alt væk i løbet af kort tid . Jeg ved, at mennesket vil tænke at fx. atomaffald, med de lange halveringstid osv., vil tage lang tid at omsætte, og ja, dette er ganske sandt set, hvis man kigge på det ur, som man har foran en og regner i mennesketid. Men regnet i universets tid er det for ingenting at regne. Og igen skal vi indregne, at tiden er menneskets opfindelse for at få liniære erfaringer – bortset herfra findes tiden ikke.\nMht hovedpinen og zik-zak lyset kan den opmærksomhed, der skal bruges handle om at erkende at ”ja, jeg ved, at der sker nogle ændringer lige nu.. det er ok.” og så i øvrigt tænke over de metoder man arbejder med (meditation, yoga, bevægelse, tanker, velsignelser, tilgivelser, hvor især tilgivelserne er relevante for at bringe det menneskelige system videre.)\nJeg vil omtale den særlige hovedpine/trykken som nogen også oplever, hvor det handler om at se blødere konturer, mærkelige ”Knæk” i det man ser på. Hvis man tænker over det så kan det ligne at man ser på en ”diamant” – men indefra i stedet for udefra. Dette handler om store bevidsthedsskift, som blot manifesteres på det synsbare felt. Nogen har brug for ”beviser” eller anerkendelser af, at de bevæger sig i deres liv – at de manøvrerer. Dette er en af den slags beviser.\nOg ja, lad os tale om beviser.\nMeneskebarnet er meget optaget af alt, der kan måles og vejes, det er den afledning det videnskabelige system har ført med sig. Dette kan være udmærket og ganske fint, hvis man blot husker de valg, det fører med sig. Bruges opfindelserne til at fremme egoet og egoets herligheder, eller bruges opfindelserne til at fremme noget andet? Som regel er det egoets herligheder – eller skrækscenarier – der udfordres gennem videnskaben, men idag er der yderligere videnskab, som bringer mange nye ting med sig. Flere og flere videnskabsmænd har erfaret i deres studier, at når de observerer ”et emne” / ”et objekt”, at så sker der forandringer. Dette skyldes, at alt jo er ”gennemfyldt” af energi/tanker, som igen er foranderlige. Dette har voldt mange forsøg, der måtte gøres om. Flere ”leger” med tanken om, hvorvidt det er ”gud” eller ”universet” man møder i disse tilfælde.\nNok om det. Mennesket har behov for beviser. Hvorfor? Det er det ego-lige system, der ønsker at se, at man bevæger sig i den rette retning. Dette kan være i erhvervslivet, hvor højere løn eller flere under-ansatte, eller bedre ansvarsområder ofte bruges som bevis for, at man går den rette vej. Ja, måske går man den ”rette vej” karrieremæssigt, men går man den rette vej i sin egen udvikling? Det er dybest set det, det handler om.\nLigesom højere løn kan give tanker om ret vej i karriere (uanset om dette er rigtigt eller forkert i øvrigt), så kan visse pejlemærker, visse ”gevinster”, visse anerkendelser, visse ændringer i eget liv afspejle noget, der kan beskrives som ”Beviser” . Et eksempel kan være, at en kvinde omlægger sit liv fra at være stor erhvervskvinde med god indkomst (men måske en meget stresset hverdag og manglende samkvem med sig selv eller børn), en omlægning til kortere arbejdstid, mere samvær med sig selv eller børn kan bringe andre gode ting med sig. Afspejlning vil normalt ske i drømme, men sandelig også i humøret.\nDet kan også afføde, at andre ting, der har ”ligget foran hendes næse”, talenter eller tanker, kommer tættere på, således at de ikke blot ”ligger foran hende” men faktisk bliver til at få fat i, således at at hun får lyst til at skrive, male, være kreativ, dyrke en form for motion, har helt andre dialoger med børn, familie, venner – eller sig selv. Men det er i sær når bevisrne sker på det fysiske plan at mennesket ser dem og anerkender dem, sådan er det jo. En stor omlægning, eller en drejning i livet, kan ofte medføre bedre helbred (som jo kan ses og mærkes), bedre humør, og generelt ”mere gnist”, som bemærkes af andre. Kommentarer som ” du smiler mere” ”, ”du virker meget mere glad” ” du har meget mere overskud” og lignende kan være andre menneskers kommentarer til ændringerne.\nBeviser kan, lige som statistikker, vendes og drejes. Vid blot dette.\nFor nogen vil beviser ligge i at de ”ser” eller ”hører” ting anderledes. At deres intuitive evner skærmes og forfines.\nDet bringer mig over til emnet forfinelse, som ligger meget for dig, kanal, netop nu. Mennesket kan, af egen drift, nå til et vist punkt evnemæssigt. Man kan kalde det et ”mættelsespunkt”. Når man er nået dertil er det sværere at komme videre. Der skal ”noget” til, og dette ”noget” fås bedst i samkomsten med andre meget ligesindede, mne hvor der stadig er forskellighed at spore. Der sker da, i disse sammenkomster, en udligning og en forfinelse. Det gør, at nye evner, nye detaljer, nye finhedsgrader kan opnås. Er det ikke ligemeget kan man tænke, og dette er jo en vurdering og en valgsituation igen. Langt hen ad vejen kan det være ligegyldigt, men for de, der har valgt at indgå i samarbejdet, der foregår netop nu, det samarbejde som ”Marias Skare ” og det generelle samarbejde med de mere åndelige aspekter, her er det ikke helt ligegyldigt, da forfinelse bringer nye kommunikationsmuligheder med sig. Dette kan også ses ud af, at nogen har banet vejen for visse kanalers muligheder. Tidligere var det helt almindeligt at gøre brug af ”morfinlignende” og bevidsthedsudvidende stoffer for at skabe forbindelser, ligesom at trance-arbejde var en måde at ”nulstille” kroppen på, så kommunikation kunne ske uforstyret. Disse metoder bruges stadig, men i dag er det også muligt at have kommunikationen uden disse veje, hvis der er hjælp til at skubbe egoet til siden. Dette lykkes til nogle tider – til andre tider ikke.\nLysten til ”forfinelse” vil ramme flere og flere og vil mærkes som en besynderlig ”drivkraft”, en ”lyst” til at kommunikere anderledes, indgå i andre sammenhænge, være sammen på andre måder måske. Blot dette at være hos hinanden i tankerne kan hjælpe til forfinelse. At indgå i dialoger, tætte og udvikliende dialoger, eller tætte og pågående dialoger, kan ”røre” ved emner som kan forfines. I denne forfindelsesproces skal mange ord og sætninger overvejes omhyggeligt, da de ikke har samme ”betydning” eller ”vægt” som før. Sandt her det, at helt nye od og begreber vil se deres begyndelse netop i sådanne dialoger og samkomstformer.\nDu, kære kanal, undrer dig over de bevægelser, de strømninger du selv har mærket i visse sammenhænge, du ved fint hvilke, og ja, disse er glimrende eksempler på netop emnet ”forfinelse”.\nUden disse tætte dialoger var du ikke ramt ind i ”vejskilte” fænomenet så tydeligt, og du havde ikke mødt dialogerne og følelsen af Helligånden og du havde ikke mærket at der, netop i denne tid, er noget du skal forfine med dit nye bekendtskab, som på mange måder er ganske ny, da I intet har at ”udligne” med hinaanden karmamæssigt men i stedet for at stort samarbejde og udvikling foran jer om I vil det. I har virkelig glimrende muligheder om I ønsker at samarbejde. I blev ført sammen af tilfældigheder kunne det se ud til, men vid at intet er særligt tilfældigt. Så dette emne skal vi også tale om (igen).\nI blev ført sammen af jeres lyst til at lære yderligere om, hvad jeres (fælles) mål er på jorden i denne tid. Den sprødhed, som I begge rummer erfarings- og personlighedsmæssigt, er sart og fin, og kan så let som ingenting gå i stykker. Samtidig er den meget vedholdende og meget stærk. I vil komme til at gå ”i klinch” med hinanden et par gange, dette er indskrevet i planen, men vil ligeledes via jeres store dygtighed kunne manøvrere videre. I er sandt dygtige i kommunikation begge to, og på flere fronter end det lige ses. Vid at kommunikation jo sandelig er via sproglig kommunikaton, men I er også meget skarpe i tankekommunikation og i manifestatins-kommunikation, hvor det er tanken, der manifesterer muligheder, som ligger op til komunikation.\nDu har stor lyst til at vide, hvor jeres bekendtskab, kan bringe jer hen, og jeg vil blot sige ”Nærmere hjem”…. ”nærmere hjem”.\nDu fornemmede selv ”hjem” da du selvvalgt tog kontakten til ”os” via uddannelse. Dette var en stor grund-opdagelse og en stor ”aha-oplevelse” for dig. Dette var et vigtigt skridt for dig i at komme ”hjem”. Der erkendte du vikelig dit ophav og din herkomst. Senere studier har vist dig, har bekræftet dig i, at alle har denne gudsstråle i sig, og denne erfaring, denne viden, kan og skal nu bruges mere effektivt.\nDu har ønsket dig at arbejde med dit hjerte, og med kærligheden og, som du ved, er Maria din store samarbejdspartner på dette område.\nHvad vil du min skønne blomst, min kære Lilje? Hvad ønsker du? Tænk over, hvad du sandt ønsker og bed om dette indadtil og ”opadtil”: Ved at du selv indgår aktivt i dine ønsker manifesteres de anderledes, dette ved du.\nHvil for nu, min vej. Jeg ved at du håbede på ord om relationen og disse er givet dig ovenfor. Jeg ved, du håber på mere afklaring, men tingene vil folde sig ud. Store ting ligger foran dig på flere plan, betragt det, for nu, som en stor kage du kan tage bidder af. Nyd det. Nyd den rejse det er – for det er det bedste ord om det du står i : dit livs rejse… ”\n(…..= Noget tekst er fjernet)\nDualitet, kærlighed, sex, valg, tilgivelser, tanker, frivillige fængsler, tilfældigheder, timing, metoder, projektionsspillet\nHej Igen min ven. SÅ travlt du lige havde med at konferere med den store verden uden om dig. Altid håber du på nyt og på spændende informationer. Det er interessant den ”vågenhed” du har overfor alt omkring dig. Jeg ved, du savner og håber på nyheder der kan berige dig på flere måder, men har du ikke nye opdagelser nok, til at ”holde dig kørende”?\nJeg ser dine morgenmeditationer og det samme om aftenen, og vid bare, at det er en fuldendt måde at ”indgå i ét på” med den store skaber, med det, der er guddommeligt. At overgive sig til at ”høre” men ellermest til blot ”at være” i denne gudskærlighed er stort og meget smukt. Jeg ved, det fylder dig meget. Utrolig meget. Jeg ved, du søger efter udligningsmuligheder, så du kan opleve et mindre konstrastfuldt liv på kærlighedsfronten og vid blot for nu, at dette bliver arrangeret for dig.\nVI skal tale lidt om dualiet igen – og også om tilfældigheder og om timing og også om de metoder og systemer, der findes tilgængelige.\nDualiteten er, ligesom tiden og rummet og kroppen for den sags skyld, blot skabt for at være værktøjer for den indlæring, den skærpelse af viden og tænken, som er relevant. Det kan være meget svært at betragte disse som ”blot værktøjer” ligesom du ville betragte en hammer, en bil, en kuglepen, et køleskab. Men det er ikke meget andet, bortset fra, at de er til for din indlærings skyld. Betragt blot kroppen som værtkøj og vær ikke bange for at bruge den. Værktøj bør naturligvis behandles på en måde, der er forsvarligt, da værktøjet ellers brydes eller går i stykker, men selv da vil der være stor indlæring i det, hvis det bruges korrekt. Alt værktøj er forgængeligt , som også kroppen er forgængelig. Det kan være svært at ”leve med” og umuligt at ”se i øjnene”, men jo mere det accepters, at sådan er tilstanden, jo lettere blive alt også.\nDualiteten –kontastfuldheden – er et glimrende værktøj også i forbindelse med det at søge kærligehed og venskaber. Det er ”lysten til ” eller ”trangen til ” at gå i et med sit guddommelige ophav, der giver lysten til at søge efter kærlighedspartnere. Forveksl ikke sex med kærlighed. Sex, at spise, at drikke, er blot en del af det ”instinktmæssige” der holder kroppen (som værktøj) i funktion. Det har intet specielt med kærlighed at gøre i sig selv, men gerningen, kan overgives til kærligheden, lige som dit liv kan overgives til kærligheden . Dette handler blot om valg, som er belyst tidligere. At leve dit liv i ”guds lys” med ”guds kærlighed” som den kærlighedsmæssige del af dig, vil gøre, at dine skridt blive lettee, at dit sind vil ”flyve” frit af de bindinger, som ellers trænger ind allle vegne. Dette betyder ikke, at du ikke kan finde en kærlighedspartner at dele dit liv og dine skridt med på det jordiske plan – men det betyder, at du kan tage et valg i forhold til, hvem du deler dine måltider og din seksualitet med. Du kan vælge, om du vil spise sammen med alt og alle – og du kan vælge om du vil dele sexakten med andre. Valg. Der er ens punkter i disse to emner jeg satte op – og meget forskellige punkter. Vid allermest, at det handler om at se gudsstrålen i alle, gør du dette, er alt sandt og godt og ligetil. Måltider kan glimrende deles med andre, når du husker, at de er hver ders gudsstråle, som blot afspejer din egen … det samme med seksualakten, hvor du blot skal huske din bror’s sande lys og hans ophav.\nBetyder det at du kan dyrke kærlighedsakten med hvem som helst? Ja, sådan kan det let udlægges. Men faldgrupperne her kan være store og dybe, da de også handler om kødets (kroppens) lyster i sig selv, og altså derved let bliver til ego-funktioner i stedet for noget andet. Det samme gælder for mad og drikke min ven, så dette er ens.\nVær opmærksom på, at madspiseri og drikkeri (alkoholiske drikke) og lignende samtidig er ”glimrende” flugtveje, hvilket også er beskrevet tidligere.\nMegen snerperi, og meget dømmen har der været gennem tiden og gennem religionernes dyrkelse mht seksualitet…..det meste blot som udtryk for magtanvendelse fra mennesker mod mennesker men kamoufleret som ”guds ord” og ”gode retningslinier”: Ingen kan dømme nogen for at have samkvem med nogen, hvis det gøres med hjertet. Det er, når andre ”veje” kommer ind i det, at billedet ”sløres”.\nFor dit eget vedkommende, kære, så er dette jo noget du har tænkt meget over i løbet af dit liv. Du har været præget af tidligere egne tanker, og også af opdragelsens hånd, men du finder mere og mere dine egne holdninger i disse emner, og nærmer dig sandhedens trug mere og mere.\nDu overvejer, om emner som jalouxi osv kan have uheldige effekter, og om det at såre andre kan være en parameter. Intet er givet her, følelsesmæssigt, som ikke kan håndteres. Tilgivelserne, som kan bruges i alle følelsesmæssige relationer, er klart brugbare her, men vid også at de jo ikke fritager fra følelsen til at starte med.\nTanken er vigtig. Det du gør, bør bæres af tanken om, at du er guds barn, bærer af gudsstrålen, og at dine handlinger gøres over for andre, der er gudsstråler-lige som du selv. Deraf også sætningen ”Vær mod andre, som du ønsker de skal være over for dig”. Ja, man kan komme til at såre en kær ven, en kær partner, et kært familiemedlem, men der er stor forskel på , hvordan man sårer andre. Hvis man sårer helt bevist er tilgivelsesarbejdet større end hvis det er en afledning du ikke var bevidst om.\nMange er i disse dage i ”frivillige fængsler” handlingsmæssigt – både i relation til deres ægteskabelige relationer, men også i relation til det arbejde de begiver sig af med. Mange nærer angst for økonomisk utryghed, eller for at komme til at gå en del af livet alene. Ingen er nogen sinde alene, dett er en sandhed, da åndelige vejledere altid er til rådighed. Den økonomiske tanke om tryghed handler en del om opdragelse (at sikre sig selv og sit afkom), men også om erfaringer gjort i tidligere inkarnationer. At frigøre sig for disse bindinger via tilgivelsernes frihed er den rette løsning.\nHvad så når tilgivelserne er gjort og ingen forandringer sker ?\nDer sker altid forandringer når der tilgives. Altid. Måske mærker du dem i dagn. Måske mærker en anden dem i dag. Måske mærker en du dem om en måned eller om 3 år – måske mærker en anden dem om et stykke tid. Man tag ikke fejl. De virker altid. Det er ganske sandt, at nogle emner (og her taler jeg både om emner og om personer, som dybest set også bare afspejler emner) skal berøres mange mange gange. Det er nødvendigt, at disse emner/personer har ”efterladt” eller ”sat” dybere spor i dig end andre har. Disse spor kan være sat i dette liv eller i tidligere liv, – det er stadig blot spor. Nogle ”livspartnere” har du mødt igen og igen og igen, i forskellige udformninger, i forskellige roller og derfor har du mere at gøre, mere arbejde der skal udføres, i disse relationer endi andre relationer. På den måde giver det mening.\nJa. Det er sandt. Du spørger til, om det kan være muligt, at nogle tidligere bekendtskaber kan være udlevet og udfriet, så du blot møder disse på en mere behagelig og sjov og spændende måde i dette liv. Ja. Absolut. Der vil, især i de senere inkarnationer du vil have, være mulighed for meget spændende genkomster både i form af sjælspartnere, der viser sig og åndelige venner, der manifesterer sig for dig på forskellig vis. Dette er den mere sjove del af rejsen, og en del af rejse, som alle kommer til at opleve når tid er. De sidste inkarnationer kan være en interesant og spændende blanding af netop emner der skal ”afsluttes” følelsesmæssigt (slippes via tilgivelser) og emner der allerede er fuldt afsluttet, men som viser sig for dig, for at du præcist kan se netop dette.\nDin sidste rejse.\nDu ønsker beskrivelse af ”den sidste rejse” og den er givet oven for. Den sidste rejse på/i det fysiske plan rummer en stor del gensyn med emner/sjælspartnere.\nDerudover består denne rejse også af nogle store valg, da du nu, på dette tidspunkt, vil være i besiddelse af en stor del viden og erfaringer som kan formidles videre. På dette tidsspunkt vil du blive præsenteret for muligheden for at gøre gavn medmenneskeligt – eller gør gavn i gud.\nSom du ved og kan se foran dig, så er der mange ensomme guds-stråler, der vandrer på denne jord, uden at vide, hvem de er og hvad de er. Det kan være en mulighed at træffe valg der gør, at du rækker en hånd ud mod disse ganske bevidst,for at give dem ”den håndsrækning” der er nødvendig for at de kommer ud af de rundkørsler (nævnt tidligere) eller blindgynder i deres liv som de befinder sig i.\nDer er også mulighed for ”pusterum” og blot at bringe ”dig selv i hus” kan man kalde det. Sådanne valg bliver præsenteret for dig helt som andre valg og du vil da følge dit hjerte og gøre præcis det, der er det rette, når du følger dit hjerte og dine sande indre impulser. Det kan ikke være anderledes.\nJeg jeg vil nu kommentere på og tale om ”tilfældigheder”.\nFor menneskebarnet ser det ud til at meget i livet forgår helt tilfældigt og uden nogen kontrol. Mange ytrer/tænker ord som ”hvorfor sker det for mig” hvis ikke-heldige omstændigheder indtræder. Mit barn, min ven, intet – absolut intet – er tilfældigt. Husk papiret med myreskridtene som jeg omtalte tidligere. Intet er tilfældigt. Jeg omtalte da også ”vejskilte” og ”rundkørsler” og vid, at mange mange ”tegn” , muligheder og valgsituationer, vil blive givet dig tilfældigt. I nogle situationer vil konsekvenserne af et valg være nogen lunde de sammen. I andre situationer vil konsekvenserne have stor indvirkning på dig selv eller på andre. Vigtigst er det, som altid, at mærke efter i hjertet. Mærk med den gudsstråle du rummer, så er alt rigtigt.\nDet er korrekt at man med sit bevidste og styrende jeg, sin ego-del, kan fortælle sig selv at man lavede et valg med hjertet selvom dette ikke var tilfældet. Men sker dette er det blot endnu en erfaring man skal gøre sig. Flere myreskridt på papiret. Flere rundkørsler. J\nØnsker du at nå tværs over papiret på den rette måde, da vil kun de rigtige valg bringe dig den rette vej. Dette vil du indse, når du er klar til det.\nTilfældigheder er tæt knyttet til timing. Begge dele blot værktøjer i den fysiske verden. Når flere ting, der hver for sig kan synes ”sjældne” eller ”svære at opnå” eller hvor den statistiske muliged for at de opstræder – når flere af disse ting sker samtidig eller følger hinanden kronologisk, da er det en tilfældighed, eller et sammentræf, der er værd at lægge mærke til på forskellig vis. Disse situationer kan medfører store valgsituationer, som vil påvirke dybt. Alt i alt er valg jo bare valg, men visse valg har stor indflydelse på andre, der er igang med tidslinier der følger din. Vid blot dette.\nTimng vil jeg komme ind på, da specielområder bliver vist for alle.\nAlle vil komme ud for, at en tilfældighed viser sig på en måde som ikke blot kan ignoreres. Det kan være en ulykke, der afværges, men som tydeligvis burde være sket/kunne være sket. Det kan være et speciel tilkomst/herkomst af viden, der kommer til en på en ganske speciel måde præcis på rette tidspunkt. Det kan være en forudanelse, som følges, hvorved noget afværges eller sker. Alle vil møde disse. At blive bevidst om det er en anden sag, men alle vil have mindst en stor erfaring på dette område, som bliver lagt ”i hjernen” og kan hentes frem, hvis det er relevant.\nDette bringer mig over til værktøjer, muligheder for mere bevist ar arbejde med de ting, der skal arbejdes med. Jeg har omtalt, at tilgivelserne er et stort og godt værktøj, men man kan komme i den situation, at man føler man løber mod en mur, eller ikke kan komme videre. Her kan nogle af de inspirerede, men menneskeskabte systemer, anvendes. Det jeg tænker på her, er nogle af de værktøjer, som er mere matematisk funderede som: astrologi og numerologi for eksempel. Disse tiltaler visse mennesker. Andre værktøjer der er mere tydning og tolkningsorienteret kan også bruge , eksempler kan være Kabala, tarotkort, læsning i efemeriderne uden yderligere astrologisk viden, tolkning af drømme og tolkning af hændelser i dagsforløb. Der er flere værktøjer end disse, men dette er for at skitsere, at værktøjer kan være en hjælp. Der findes flere terapimetoder der kan anvendes også: hypnose, psykoterapi, stress-terapi er blot nogen af idsse.\nMen vid, kæreste ven, at du kan få adgang til de informationer, du var klar til at få. Du kan ikke få informationer, som du ikke var beregnet til. Jeg ved, at mange har undladt denne slags hjælp af forskellige årsager, fx. Som angst for at få dødsfald at vide. Vid, at ingen systemer præcist kan give adgang til at se din egen eller andres dødsdag. Ingen. Den angst, der kan være på dette skyldes mere en helt særlig grund-angst over for egen dødelighed, og manglende indsigt i kroppen som værktøj (den VIL forgå uanset hvad), og manglede viden eller erkendelse af den gudsstråle som alle er, og som altid bevares.\nDisse systemer kan være en hjælp undervejs i de processer man arbejder i. De fortæller måske ikke den hele eller den dybere sandhed (om ikke andet går de fleste af dem igennem en anden persons tolkning, og allerede der udfolder projektionsspillet sig, og den menneskelige erfaring og modenhed vil også sætte præg på tolkningen). Men visse af disse sessioner kan afstedkomme en forlønsing, da ord eller følelser kan dukke op, som der kan arbejdes inspireret videre på.\nProjektionsspillet vil jeg her uddbye lidt: vid, at alle, som taler til dig – som ven, som kammerat, som partner, som lærer, som elev, som bedre vidende, som terapeut, som terapipartner – alle vil, medmindre de er fuldstændigt renset for projektioner, hvilket er sjældent – overføre projektioner på dig. Du vil kunne optræne en fonemmelse af, hvornår du rammes af deres egne projektioner, så du kan skille informationerne ad, men det kan være svært. Generelt kan man sige, at hvis en fornemmelse sidder hos dig, som en følelse, der ikke går væk af sig selv, at så har det i hvert fald ramt noget i dig, som du kan kigge på og arbejde med. En sådan følelse skal ikke blot ignoreres. Vid,at går du til en vejleder, for at vå at vide om du skal gå vej-a eller vej-b og du efterfølgende sidder med en fornemmelse af ”frustrration” eller ”irritation” eller noget tilsvarende, at så er der ramt noget i dig der skal kigges på, uanset om det havde noget med vej-a eller vej-b at gøre.\nMere og mere, efterhånden som du når gennem papiret med myreskridtene, vil du erfare, at alle du omgås eller har kontat med, vil inspirere dig stort og fantastisk via følelser eller via ord som giver genkendelse/genklang, som du kan bruge fremadrettet på en eller ande måde. Alle du møder, har en funktion i forhold til dig selv – måske blot at vise dig, at det, at blive mødt med et smil eller høflighed er anderledes end at blive ignoreret /overset.”\nU ndskyld – Tak – projektioner – spiralen – normalitet – venlighed – storsindethed – ægthed -dødsfald, venskaber glider ud, flere liv mv\n”Ja, søde ven, så sidder du her igen. God tur I havde i havde i går. Vid, at ruiner rummer mange informationer, de fleste af dem ganske ligegyldige.\nIdag skal vi tale mere om ”undskyld” og vi skal tale om ”tak”. Dette har med projektionsarbejdet at gøre, da de begge rummer facetter omkring dette emne.\nKort vil jeg fortælle indledningsvis at ”Undskyld” (som jeg tidligere har fortalt) handler om at indse, at noget ikke var ok, og derefter give denne information til den anden part i projektionsforholdet (*).\n”Tak” kan fint bruges som (som jo også er beskrevet) som anerkendelse af den ”lærdom” eller indsigt man har fået. Har man været part i et projektionsforhold, har man indset årsag helt eller delvist, og har man tilgivet på lektioen, så vil ”tak” være det punktum man kan sætte for at anerkende, at man har kunnet udligne noget af det arbejde/opgave/håndteringen af skyld der lå på ens vej. Tak rummer taknemmelighed over at have fået noget, modtaget noget, set noget, erkendt noget og alt, hvad der bringer mennesket videre i erfaringer og lærdom, alt der kan bruges til at få myreskridtene (nævnt tidligere) ind på ret kurs, er værd at takke for. For mennesket kan det være svært at takke for noget der lige i nuet føles hårdt, svært, eller urimeligt, men ved at se conteksten, helheden i det, giver det en anden mening.\n”Undskyld” skal selvklart ikke bruges for at ”dunke” et medmenneske i hovedet med en hammer, for derefter skødesløst at sige ”undskyld” for at fritage sig selv for den skyldfølelse, der er forbundet hermed. Dette ville ikke give mening.\n”Undskyld” rummer erkendelsen af, at man ved, at man kunnne have gjort noget anderledes, kunne have foretaget andre valg i den aktuelle situation.\nUndskyld handler mest om at se et medmenneske ”i øjnenne” og sammen vide, at her er endnu en ”opgave”, noget der kan arbejdes på, og at dette er set og erkendt. Det er en del af ”herlighedsprincippet” som handler om at nærme sig den herlighed, der er af guddommelig støbning. Dette gøres ved erkendelser, der indgår i den spiral, der fører menneskebarnet videre i erfaring og hjælper det med at nærme sig ”det store hjerte”, det guddommelige.\nAt bruge ”tak” og ”undskyld” er, når det bruges sandt, at erkende den gudsstråle, der bor i det medmenneske, du har ”håndteret” således at tak/undskyld er på sin plads.\nAt erkende, at du selv rummer denne gudsstråle, denne gnist, og at indse, at alle andre rummer det samme er ”sandt syn” (*) som vil hjælpe i processen med at ”komme hjem” til det, du søger.\nDer er andre ord og handlinger, der er lige så vigtige: de handler om normalitet, venlighed, storsindethed og ægthed.\nNormalitetsbegrebet handler i denne forbindelse ikke om at prøve at indordne sig under andres regler, forventninger osv., men om at færdes i sit liv på en fornuftig måde, der kan synes hensigtsmæssig – allermest for en selv. Modsatheden kan foranledige stor frygt og bekymring hos andre, og dette er der ingen grund til. Langsomhed kan tjene sig ind pådette punkt. Langsomhed, som jo blot er tidens tjener, får stadig tingene til at ske, men i et omfang så andre kan ”følge med”.\nVenlighed rummer noget af det samme som beskrevet under ”tak” og ”undskyld” – nemlig at indse, at andre mennesker rummer samme gudsstråle som du selv. At behandle andre, som man selv ønsker at blive behandlet ligger i dette koncept. Venlighed handler ikke om at vise helteagtigt stoisk ansigt frem og ”lade som ingenting” men om at vise sit sande ansigt, sit sande væsen frem – i sær når det er gennemlyst af gudsstrålen. Dette indbærer, at man før man indgår interaktion med andre kan have glæde af (faktisk vil jeg henstille til dette), at have fokus på at lade egen Gudsstråle brede sig ud i ens bevidsthed. Igen er der fokus på valg her: At vælge at kommunikere til andre mennesker via den bevidsthed, via det sted i dig, der er ramt af kærlighed og ”varme” synes mere hensigtsmæssigt end at kommunikere fra et sted, der er ramt af vrede eller frustration.\nStorsindethed kan lyde lidt ”kongeagtigt” eller som en måde at behandle andre ”mindre” mennesker med, men det er ikke det, der ligger i dette begreb i denne forbindelse. Storsindethed (*) handler om at indse, at man er en del af det guddommelige, ”det store hjerte”, ”det store sind” og at arbejde ud fra dette på alle måder. Det rummer præcis det at indse, at andre mennesker rummer samme gudsstråle, som du selv og at indse, at alle parter har hjemme i ”det store hjerte” / det guddommelige. Storsindethed er her en viden om, at alt er et og rummes i et. Modsatrettet dualiteten (nævnt tidligere), hvor modsætninger kan bruges til at angive en vej i livet kan storsindetheden på samme måde hjælpe til at angive en vej i livet.\nRette vej vælges med hjertet.\nÆgthed skal vi bringe på bane også. Hvad rummer ordet ”ægte” eller ”ægthed” andet end en konstatering af, at noget andet er uægte eller ikke rigtigt? Ordet her skal blot bringes frem for at fortælle, at alt jo har sin rigtighed under den tid det bruges i. Her er tiden jo det fænomen, som mennesket styrer liniært efter og som giver de erfaringer og indsigter, der skal bruges. Når et bestemt sted i tiden rammes, så vil der opstå en stor lyst og glæde ved at vise frem, den gudsstråle man er og på flere måder. Man vil ønske at lyse af denne gudsstråle i så mange situationer man kan, blot ved at være til stede. Og man vil have lyst til at ”gå fra” diskussioner, der synes ørkesløse, og fra værdier, der viste sig ikke at være af sand værdi . Jo mere du ser og anerkender dig selv om den gudsstråle du er, jo mere vil din ægthed også skinne igennem. Det er svarende til en smuk diamant, der har været gemt bort i oliefyldt sand, som bringes frem og ”pudses” så den kan funkle og skinne og samtidig reflektere de andre diamanter, der er i dens nærhed. Intet andet end dette.\nDu, kære kanal, beder mig spedificere det at ”gå fra” yderligere. Jeg vil påpege respektfuldheden i dette. Det er ikke nødvendigvis respektfuldt at gå fra diskussioner eller samvær på en ”uheldig måde”. Det vil være formålstjenligt at trække sig stille og roligt.\nDu, kære kanal, har oplevet sætninger, der blev brugt i mod dig selv i situationer, hvor diskussioner burde være forladt tidligere. Dette er en lære-streg for begge parter i det projektionsforhold, der eksisterede på det tidspunkt.\nI dag vil jeg også omtale effekten af det tilgivelsesarbejde, der så mange gange er blevet lagt op til. Jeg vil pege på de kanaliserede skrifter om dette, som er meget fyldestgørende og rummelige og informative, samtidig med, at de taler på mange niveauer og lade mange tolkninger stå åbne.\nI brydningstider, i svære situationer, i indlæringsprocesser vil der være stort udbytte af projektioner, der viser sig, og det tilhørende arbejde med tilgivelserne. Man kan vise det sådan, at hvis man har en konflikt med en part, så svarer det til, at man tager et nyt stykke papir, og på det tegner to cirkler. Denene cirkel repræsenterr dig selv – den anden din ”modpart”.\nVed hver negative tanke eller handling (og der kan vo være mange) tegnes en blyantsstreg mellem de to cirkler. Stregen kan være buet, krussedullet, lige som det nu falder for. Hvis det samme emne er berørt mange gange (det kan jo fx. være tilfældet i søskende jalouxi, eller nag i forhold til arbejdsfordeling på en arbejdsplads), så tegnes stregerne lige op af hinanden, således at stregen der bliver bredere og bredere. Nogle streger vil være tynde og fine og korte andre vil være bredere /tykkere og mere tydeliger på papiret. Jo bredere en streg er, jo mere tilgivelsesarbejde kan den kræve. Jeg skriver kan, fordi det ikke altid er sådan, men for at ilustrere dette fungerer det fint.\nLad os nu antage, at du du har mødt denne person i forskellige ”forklædninger” gennem mange liv. I har da måske i disse liv mange af disse steger, som måske ligger mget tæt på de streger, der findes i dette liv.\nBegynder man så at arbejde med tilgivelserne, så svarer det til, at du med et viskelæder visker en streg ud –helt eller delvist – hver gang du arbejder seriøst med disse tilgivelser. På et tidspunkt har du ”fået has på” ikke blot de streger du fik lavet i papiret, der svarer til dette liv, men også på de streger, der handler om andre liv. Når dette er gjort, svarer det til, at du ikke har nogle ”udeståender” i forhold til denne part mere. Herefter består valget blot: Skal denne person være en del af det liv, du rummer nu? Kan denne person bruges som spejl/mur/samarbejdspartner for dig fremadrettet? På dette tidspunkt vil nogen personer ganske enkelt forsvinde ud af dit liv uden at det nødvendigvis mærkes særlig meget. Ofte vil det ikke være i en ramme af sorg osv…. men blot, at relationen ”glider ud”. I andre situationer vil denne part kunne blive en glimrende samarbejdspartner for dig, da jeres relation er ”ren” og jeres gudsstråler mere synlige. Ønsket om samarbejde vil være det, der er skelsættende her.\nDenne udligning, der sker vi tilgivelser osv. afspejler sig normalt ikke i det, der for mennesket kan være dystre forsvindingsmønstre som dødsfald, skilsmisser osv. som rummer ganske andre aspekter. Det er sandt, at en person kan ”dø” fra dig og at alt er udlignet mellem jer, således at jeres relation i et fremtidigt liv vil væe let og ukompliceret… men det modsatte er ligeledes muligt.\nDen sorg et dødsfald rummer, ønsker du, kære kanal, at få belyst, og vid blot, at en sorg mere handler om egoets opløsning, at det ser sin egen død i øjnene, end det handler om en sorg i den gudsstråle-del, du rummer.\nSandt er det, at gudsstrålen aldrig kan dø og forsvinde. Dette gør det ikke lettere, via dødsfald at miste en kær ven, en forældre, et barn. Slet ikke. Men vid for nu, at egoets forskrækkelse over at se sin egen dødelighed i øjnene er stor. Gudsstråle-delen af dig ved, at intet er dødt og borte, at det blot er en ændring i tilstand. Og når jeg skriver, at det er en ændring i tilstand, så er det endda en tilsnigelse – for præcis denne tilstand er ikke til at ændre: Du er en del af det store hjerte, det guddommelige uanset, hvordan du lige nu oplever dig selv.\nTak min fe, min ønske ven, for at bringe disse ord videre. Jeg ved, at du har andre gøremål. Vi har stadig nogle ting, der skal beskrives og sættes på plads, men vi er nået langt. Din drøm om sangen i nat handler meget om, at du er klar til ”egne strofer” og til ikke at synge ”andres melodi”. Du vil synge smukt, tydeligt og vidunderligt, når du helt står frem som dig selv, uanset, hvordan dette vil foregå. Vid blot dette. Du værdsætter evnen til at ”gå ved siden af melodien” for at få helheden og skønheden frem, og det er præcis en af dine funktioner i det menneskelige liv også. Ja, vi vil tale mere om dig og dit på et andet tidspunkt.\nDu så i går visse udtalelser og skænderier, som du dybest set havde bedt om. Du var frustreret over din partners tale og ønskede at vide, hvor langt han er nået, og som du fik det vist, så er han nået et stykke vej, men der er stadig meget arbejde at se på. At forlade ”det hus” med en dør, der nu ikke er låst, boltet og dækket til, men ulåst, uåbnet og tilgængelig, har været din mission, og den er hermed udført. Valget herefter er rent dit. ”\nTidslinier – aha-oplevelse – Åbenbaringer – indsigter – lys -hjælpere- gudsstrålen – hjælp – det fri valg – ønsker – lysoplevelser\n“Kære ven, så er vi her igen. Du fik mærket den tidslomme, hvori der lå andre muligheder for dig. Din partner åbnede for et nyt aspekt og et øjeblik var der en åben dør af velvilje fra begges side. Din forvirring og mangel på retningsfornemmelse skyldes, at flere valg kom til stede og at dine tidslinier derfor blev ”forstyrret”, kan man kalde det.\nI er nu mere tilbage på ”det gamle spor”, da ingen af jer vist magter at tage det store arbejde, der ligger i et samarbejde om jeres fælles udvikling netop nu. Nej det betyder ikke, at du flygter fra noget, blot at din partner selv må gå en vej og finde evt. samarbejdspartnere der – det behøver ikke være dig, du har været der længe og meget. Og i øvrigt vil du fint kunne fungere som støtte, vejleder, rådgiver og følgepartner for ham, uanset hvordan og hvorledes. Disse ting udelukker ikke hinanden.\nI dag skal vi tale om åbenbaringer og indsiger, som begge kan være en følgehændelseeller en åbning, der kan komme i forbindelse med arbejdet med projektionerne. Det kan også være en ”appetitvækker”, der initialiserer et indre arbejde.\nÅbenbaring kan defineres som en aha-oplevelse, men af langt større kaliber.\nEn aha-oplevelse bringer et overblik ind i en situation, giver en forståelse og får noget til at give en anden mening, end det havde tidligere. Det er meget på forståelsesplanet.\nEn åbenbarring rummer noget af den samme fornemmelse: lettelse, en fornemmelse af forståelse, selvom man måske ikke ved, hvad man har forstået fordi det reelt er langt større end det, man tror. Åbenbaringen gives i situationer, hvor en person er parat og ønsker ændringer i sit liv. Personen er ofte nået til ”et hjørne” – et skelsættende sted i livet – men kan sagtens fortsætte ud af denne linie.\nÅbenbaringen giver en indre opvækkelse, et ”input”, der er storslået samtidig med, at det måske blot varer ganske få sekunder. Men det er noget der ”slår hammeren på sømmet” og får en tanke eller en holdning eller en ”vej” til at stå mere klart frem end andre. Åbenbaringen gives som oplevelse fra din åndelige vejleder og er en gave til dig, en gave som samtidig kan vises som en vejviser eller et fyrtårn.\nOfte vil åbenbaringen kunne bringes frem i erindringen resten af livet.\nEn indsigt rummer lidt af det samme. Her er der igen tale om parathed, at noget ønskes bearbejdet/håndteret, eller at der ønskes viden/forståelse om det. Det er ønsket om forståelse, der ligger bag den kendsgerning, at det kan dukke op. En indsigt kan komme/opstå nærmest ud af det blå, men kan også være resultatet af meget mentalt eller følelsesmæssigt arbejde.\nEn i ndsigt rummer også en ”aha-oplevelses”-del, da det gør, at flere brikker i det puslespil man har, pludselig passer sammen på en ganske særlig måde –DEN ENESTE måde, kan det føles som.\nIndsigten har ofte den egenskab, at den også viser vejskilte, og drejemuligheder i de tanker og følelsesprocesser man har. Det kan være svært at gå imod en indsigt handlingsmæssigt, da det vil være som at øve vold imod sig selv.\nNogle indsigter tager dog tid at indarbejde, som fx. den indsigt, der handler om, at man gør bedst i at behandle andre, som man selv ønsker at blive behandlet (med kærlighed), at alt levende fortjener respekt (hvilket gør det svært at være kødspisende menneske og lede affald ud i naturen fx).\nMange indsigter giver gode løft til det liv man lever og medvirker til at gøre det mere rigt åndeligt set, ikke nødvendigvis økonomisk set. Disse to aspekter er dybest set helt uafhængige størrelser om end nogen vil hævde, at alt er energi, penge ligeledes. Men hvis hele ens liv går med at tildele penge og økonomi opmærksomhed, så fritages denne opmærksomhed fra andre steder i livet, hvor det kan bruges mere formålstjenligt: f.eks. i egenudvikling, selvindsigt og søgning af kærlighedens aspekt i det, man foretager sig.\nEn indsigt er, som sagt, ofte forbundet til tankeprocesser, indre arbejde, hvorimod åbenbaringen kan være en ”gave” uden forudgående arbejde, blot givet for at vise dig en retning i livet, give dig en forståelse du nu er klar til.\nÅbenbaringen tilsniges dig fra din åndelige hjælper, den kontakt du har, og en vis en er af særlig kaliber her, dette vil jeg vende tilbage til.\nIndsigten er en glimt af stor intuitions-åbning og sammenkobling af forståelse. Der kan sagtens være ”hjælp” til denne proces også.\nIndsigter vil af og til kunne ”genkaldes” i hukommelsen, men det er mere reglen, at de efterlader et smukt tankespor, således at andre tanker lettere kan følge samme linie. Man kan sige, at indsigten kan forstås som at en fin vej vises foran dig, og at det er en vej du senere i livet lettere kan gå ad. Hvis vejen ikke var opstået, måtte du gå ad omveje, for at nå til vejens slutning. En direkte vej i stedet for omveje.\nJa, vi skal nu også tale om hjælpere.\nDer er ting, der bør være på plads inden denne tale kan foldes ud.\nDet er vigtigt at have indset, at alt og alle rummer en gudsstråle, der minder os om vores ”ophav”, om det vi oprindeligt kommer fra.\nDet er vigtigt at have indset, at kun ved at se gudsstrålen i alle omkring os, ser vi det en person sandt rummer. En person udgøres ikke af sit dress-up, sin fremtoning, sit job, sin bil, sin tale – men af den gudsstråle, der er tilstede, og som er DET, der bør fokuseres på altid.\nDet er ligeledes vigtigt at indse, at tid/rum/fysisk fremtoning er værktøjer, der er givet for at man som menneske kan ”forfine” sin bevidsthed, sine tanker, sin forståelse og vække den store erindring om, hvem man er (gudsstrålen).\nYdeligere er det vigtigt at forstå, at det ”kort” – det liv du lever – på mange måder er pre-defineret, men ikke mere predefineret end at de valg, der foretages i det fysiske rum vil foranledige ændringer på forskellig vis.\nAlt er rummet i ”den kosmiske skabelon” eller den plan, som er vedtaget. Det er her ”det frie valg ” kommer ind: Alle kan vælge, om de vil køre rundt i den samme rundkørsel hele deres liv, eller om de vil finde en vej ud.\nHjælp er til stede undervejs til alle og vil blive vist på forskellige måder.\nHjælp kan defineres på mange måder.\nDen kan registreres som inspiration, givet af åndelige partnere, den kan ses som tydelige valgmuligheder, der er manifesteret for næsen af en, og den kan modtages i hjerte-mæssige-gerninger, der gives af et medmenneske til et andet, ofte foranlediget af tilfældighedernes spil.\nHjælp er altid til rådighed i form af åndelige vejledere og sparringspartnere, men her er det ikke anderledes end at du (igen) skal have ytret ønsket for at hjælpen lettest kommer igennem.\nBilledmæssigt kan det fremstilles sådan, at hvis du rejser til en fremmed ukendt hovedstad og stiller dig midt på en vej stille og roligt, at så kan det være du skal stå der rigtig længe før der er en der spørger dig ”Kan jeg hjælpe dig med at finde vej?”. Men hvis du selv spørger en af de forbipaserende om de kender vejen til dit hotel/bestemmelsessted, så kan det være, at du får vist retningen allerede i løbet af 5 minutter. Ser du forskellen? I begge situationer kan hjælpen komme, men det går hurtigere hvis du selv ”ytrer ønsket”.\nPå det menneskelige plan kan dette gøres i tankerne. Blot det at åbne den ”dør”, hvor du erkender og accepterer, at der er nogen, der kan hjælpe dig, og at du ønsker hjælp, det aktiverer, at den mulighed bliver tydeliggjort.\nHvordan kan hjælpen så komme? Jeg nævnte allerede inspiration, men ligeledes kan stor hjælp gives i drømme, i ”indfald”, i ændring af tankerækker, i tilfældige ord, der ”falder ned til dig”, og ikke mindst via de medier, der er tilgængelige: tv, radio, computere. Det kan synes mærkeligt, men det er helt almindeligt, at mange ”hints” gives via, at der bladres kanal på tv, eller at man lige får øje på noget tilfældigt i en avis, et blad, en bog.\nOg ja, bøger skal vi naturligvis bringe opmærksomheden hen på.\nDer er i dag en mængde litterære værker til rådighed – mange lødige, mange knapt så lødige, igen alt efter, hvad det er mennesket søger.\nDer er meget viden repræsenteret i bøger som helt sandt er noget værre vrøvl. Mange videnskabelige konklusioner er foretaget på mangelfuldt materiale og er dybest set mere vildledende end vejledende. Statistikker og såkaldt ”kloge folks udsagn” er noget af det mest misforstående materiale der findes. Men der findes også smuk og tilgængelig information mange steder. Der findes bøger skrevet i dyb inspiration (som f.eks. Martinus’ værker og Steiners tanker) og der findes tanker præsenteret af Mahatma Gandhi, som sandelig er værd at se på. Mange buddhistiske tanker er ligeledes gode og forståelige lige som tibetanske tekster kan give godt indtryk af noget, der tilsnier sig sandhedens kilde.\nForstå, at mange mennesker igennem tiden har været beriget med den gave at videregive information, glimt af sand viden, til menneskeheden. Mest af alt fordi disse skriverier, udsagn, billeder (for ja, det sker ikke mindst i kunstværker), kan være svaret på de ønsker, som menneskebarnet har sendt ud i ”æteren” for at modtage hjælp. Mange af disse mennesker har ”manifesteret” (gjort tydelig ) disse inspirationer / disse indsigter / denne hjælp således, at mennesker i deres cirkler (som hvad de litterære værker angår kan være meget store) kan opnå inspiration til at komme videre i deres eget liv.\nIntet menneske besidder den absolutte viden. Vid blot dette.\nDer er tilsnigelser og tilnærmelser omkring dette, men ingen besidder den ganske viden elle kender Planen, og her mener jeg den plan, der er tilvejebragt/skabt for at dualitetsbegrebet og den menneskelige udvikling i det, der kan synes som reinkarnationer og tilhørende erfaringer, kan give mening.\nHvem har da skabt denne øvre plan?\nEthvert godt hus har en god arkitekt, enhver god rejse har en god rejsefører, en hver god fødsel har en fødselshjælper …..således er Planen også.\nVi er ganske klar over, at for alle ligner det mestendels kaos, hvilket også på mange måder er hensigten. Men der er en øvre plan for, hvorledes denne ”bobbel” af illusioner kan håndteres og afvikles.\nMange vil stejle over ordet ”afvikles” men se det sådan, at menneskets rammer stort set udelukkende udgøres af ego-tankegange og at planen rummer, at disse ego-tankegange afvikles over tid (og husk igen: tiden er blot et af de tilgængelige værtøjer).\nHvem har designet denne plan, hvem har et sådant overblik?\nDet kan være svært at se, hvem der kan have et sådant overblik, da du ikke kan kigge dig rundt blandt dine medmennesker og finde en sådan ”klog” person. Du bliver nødt til at kigge langt langt forbi dig selv og dine rammer. Du bliver nødt til at se så langt ”væk” fra dine vanlige tanker, at du rammer den tanke om, at alt dette blot er noget der foregår i dine tanker i din fantasi, hvilket kan få de flestes verden til at snurre ganske meget rundt.\nDu må også se så ”langt væk”, at du rammer den erkendelse og den ur-viden, at du blot er en lille-bitte-brik i et vanvittig stort spil: du er på mange måder ganske ligegyldigt. Dette ikke for at negligere den, du er og vigtigheden af dig og dine beslutninger – men for at vise dig, at noget er langt langt større end du på nogen måde kan forestille dig.\nJeg har tidligere fortalt, at tid og rum er værktøjer. Rum er værktøj for mennesketanken og mennesketankens evolution, så i denne forbindelse kan ”større” primært tolkes som ”noget der er alle steder, alle vegne, det, der er vigtigst, det, der er essentielt, det er er evigt og evig-gyldigt”. Menneskets lille liv og alle de ting, der opnås der i form af fysiske goder osv. betyder i den sammenhæng ingenting.\nKun den tanke mennesket kan besidde betyder noget.\nDet største største, ”det store hjerte” som jeg tidligere har kaldt det, udgør det sande sande. Det eneste, der virkeligt findes, men som ligger gemt, glemt, camoufleret under fysisk legetøj, sminke og fyrværkeri, der får det menneskelige liv til at synes helt magnifikt, selvom det intet er i sig selv.\nDet største største er det, der har foranlediget ”gudsstrålen” i dig.\nDet er din sande hukommelse, dine sande tanke om, hvem du er.\nDet er det, der altid vil være tilstede, uanset hvad.\nDu kan ikke slukke eller lukke for det uanset, hvor meget du forsøger og prøver.\nDet vil altid være der.\nAllegorien er lidt ligesom en kontakt: Vi tænker, at vi kan tænde og slukke for lys i vores stue…. sandt er det dog, og det er præcis det jeg vil vise dig – og som jeg har vist den skrivende kanal og flere andre, der har haft disse lysoplevelser alene af inspirationsårsager:\nDet sande lys er altid tændt. Altid.\nDu kan vælge, om du vil tænde eller slukke for mørket. Dette er et valg.\nLysoplevelserne som mange har haft vil jeg lige kort tale om.\nMange har oplevet små ”glimt” af lys foran deres øjne . Ofte er disse glimt forbundet med nærvær af præcis de hjælpere jeg også taler om.\nNogen har oplevet, at det rum de bebor om natten har været ganske lyst op selv om omgivelserne har været mørke. Mange har prøvet at slukke for dette lys for at kunne sove, men har fundet det svært.\nDette har været en fælles inspiration, en fælles oplevelse (omend de er oplevet egenhændigt) for at illustrere det ovenforstående: Det sande lys er altid tændt.\nFlere har oplevet at det, de kiggede på blev oplyst, og at andet forblev mørkt, som den nattens mulm, de befandt sig i. Denne gave, denne fysiske inspirationskilde, blev givet for at vise at alt kan ses i lys.\nSelv i det mørke man går rundt i kan man se i lys.\nLyset er ikke blot lys, men også manifestationen af valget af at se med den gudsstråle man indeholder.\nHvad andet valg har man, kan mennesket tænke? Du kan vælge at se gennem dine gamle vaner, gennem din opdragelse, gennem din skolelærers tolkninger, gennem din gurus røst. Men at se gennem din egen gudsstråle gør, at sandheden ikke forplumres af andres ønske om have en værdi.\nIgen skal det forstås, at det enkelte menneske ikke i sig selv rummer en værdi, men gudsstrålen gør.\nMen menneskets ego-side vil til en hver tid prøve at vise, hvor stort og rigt det er, hvor meget det forstår, hvor kapabelt det er, hvor magnifikt det er, hvor anderledes og særegent der er. Det er disse ”tåger”, dette mørke, der skal ses igennem eller ses forbi, når det handler om at ”se sandt”,som KUN kan gøres gennem at se via egen gudsstråle.\nDu spørger, kære kanal, om dine betragtninger med hensyn til at visse ting forstærkesnår du er sammen med andre, der er bevidste om deres gudstråle, og ja, sådan er det. Her er vi tilbage til det med at tale om spejle: Hvis du stiller et lys foran et spejl så ser du to lys. Hvi du rykker lyset helt ind så det rammer spejlet så smelter lyset sammen med spejlets lys og du ser mere et stort lys. Et sådan større lys kan give større indblik, skabe andre muligheder.\nDet du oplever, når du er i sam-aktion med andre, der kender deres eget lys og deres egen gudsstråle er, at ganske særlige muligheder for netop indsigter og åbenbaringer kan nærme sig. Du har prøvet dette på ”egen hånd” flere gange og flere i dit nærvær har prøvet det samme. Endnu flere har prøvet det. Det er ved at blive en almen erfaring, at det kan være sådan.\nDe største resultater opnås selvklart når intentionen er den samme, når målet er det samme og når afsættet er målrettet og ønsket ytret. Mange ting kan ske helt ubevist, fordi ønsker og målsætninger har været givet på det indre plan og dette er ganske fint .Andre ting kan udfolde sig når bevidstheden kastes på det. Men vid at faresignaler kan være tilstede her. Hvis et ego får blander sig, kan ”planen” forpurres og resultatet blive af lavere karat end ellers.\nMit barn, min datter, du har skrevet meget og meget har bevæget dig, så vi stopper for nu. Vi begynder at nærme os en smuk samling af det skrevne.\nJeg ved, at du overvejer om andre skal læse dine tekster og ja, sådan vil det blive. Der vil være nogen i dine cirkler, der vil ønske at læse dette, og det er klart, at du må redigere visse af de informationer, der er givet til dig væk, da det vil forvirre eller forplumre teksten i øvrigt, da konteksten ikke helt forstås.\nOg ja, det vil være udgivelsesværdigt på internettet, på skype, på e-books og også som tryksag i en eller anden version.\nBliv ikke bekymret over, at nogen vil hævde, at jeg er ikke-kommunikerende, mit bevis for dig, min ven, er ikke blot, at jeg viste mig så smukt og tydeligt for dig, og underholdt dig med informationer om disse emner en helt nat, men også på flere af de fotos du har taget i løbet af præcis denne ferie. Du besidder billeder, der viser præcis den lysudstrømngng via ”punkter” i mit hoved, som jeg viste dig. Ligeledes viser flere af billeder dig tilstedeværelse af hjælpere på forskellig vis, I kalder/nogen kalder dem for orb’er, men vid bare, at de er givet dig på netop denne rejse i denne tid, da perioden lige nu er meget skelsættende og særlig for dig.\nVi takker for dine ønsker om at indgå i hjertets-samarbejde og manifestere nedtagningen af kærlighedens frekvens i det fysiske rum. Vi ser, at du har fået integreret energien bedre over det halve år, der er gået og at du rummer ændringerne lettere. Din afsmitning i rummet omkring dig vil være effektiv og stor, og du vil se manifestationer på dette på forskellig vis. Vid for nu bare at du har gjort dit arbejde smukt, og at der er mere spændende arbejde fremover.\nI morgen: Ja, min engel, skriv du bare, at vi skal kommunikere mere om Gud, Helligånden og om ham I kaldte Guds søn.”\nKr onologien sprænges igen – og Kryon byder ind med information om 12-12-2012\n“Kære venner af mig. Kære venner af ”altet”. Kære venner!\nSå store er jeres forventninger omkring det, der skal ske her 12-12-12 at I helt glemmer at kigge indad. I forventer, at løsninger og påvirkninger kommer udefra og til jer – men i sandhed er det, der sker nu mest af alt en indre manifestation, og en af de store.\nDet er i disse dage, at flere slør fjernes fra menneskehedens bevidsthed og dermed gør det lettere at tilgå viden om planerne og om sammenhænge, der før var u-nålige / ikke nåbare. Jeg bruger flere ord til dette ”begreb” for at påvirker det i dig – i jer – som handler om de overbevisninger og trosmønstre, der har at gøre med, hvad man kan og ikke kan. Der er ikke mange begrænsninger, selvom menneskebørn tror det.\nDet slør der fjernes i disse dage kan gøre, at man vil føler sig mere sårbar, mere hudløs. Måske vil det føles som en indre storm, da meget skal forlade det fysiske system også, for at nyt kan tilgå.\nMange af jer arbejder på forskelligvis med at indtage ny viden (lys-viden) og dette vil komme til at fylde mere og mere i årene der kommer. Tilgængeligheden bliver større i takt med, at store broer, barrierer og forsvarsværker brydes ned på tankeplan og fysisk plan.\nI oplever også i disse dage vejrlig mange steder i verden, som virker udrensende – og som blot er en fysisk manifestation af det, der foregår på de mere abstrakte planer. Det bliver dermed mere synligt og mere forståeligt, hvilket er menneskebarnets behov langt hen ad vejen.\nBetragt livet som en cirkusforestilling og vid, at forhængene mellem scenen og publikum er i mange lag. Du er selv både skuespiller og publikum- og jo flere forhæng der fjernes foran scenen, jo mere forstår du din egen rolle og din egen situation. Det er præcis de skridt der tages nu i dag 12-12-2012.\nJeg er med jer, ligesom talrige andre – alle repræsenterende samme gyldne kilde.”\nBøger, tilfældigheder, religioner, projektioner, arbejdsområder, tomhed, mangler, Helligånden, fællesnævnere\n” Sikken en aften, min ven, sikken en aften. Luften blev renset i løbet af dagen og aftenen og vid blot, at meget er sket og at forandringer af de store er på vej.\nDu ønskede viden om, hvordan det jeg taler om harmonerer med det, der er i høj grad er blevet din egen overbevisning.\nVid først, at intet er tilfædligt, heller ikke at de to bøger du fik med på din ferie for to år siden præcisc var ”Gud er” og ”Kursus i mirakler” samt nolge andre relevante bøger omhandlende kvinder på Jesus’ tid.\nDin metode med at ”mærke” hvilke bøger du skal have med, frem for at læse lidt i dem, osv. er meget fin, og som du så, så virkede det godt.\nDet er heller ikke et tilfælde, at du, af de to bøger, valgte ”Gud er” først. Jeg ved, at titlerne på de to bøger har vejledt dig til IKKE at læse dem før, for du har væet stødt på dem tidligere. Dine egne problemstillinger med ”over-religiøsistet”, forkert brug af ”kald” osv skyldes egne erfaringer, men også at du har indset, at der må være en fællesnævner i religionerne og at det er det, der stræbes efter, men at metoderne, midlerne, måderne, teksterne er forvrænget, behandlet, bearbejdet igennem menneskets sind, menneskets magtbemær, menneskets lyst til at have magt.\nSom sagt, intet var tilfældigt, og også tilfældighedsbregrebet indgår i de to tekster, omend det ikke er så set endda.\nJeg bruger i det jeg siger generelt andre udtryk da jeg ved, at mange har det som du mht. religioner, og store ord som ”Gud” ….. alligevel er der noget, der IKKE kan gås uden om, omend man kan prøve at benævne det anderledes, sådan som du selv har gjort det. At bruge ordene ”universet” eller ”det største” eller lignende kan langt hen ad vejen fungere fint.\n”Dine” andre tekster omhandler ord som Gud, Helligånden og i høj grad Guds Søn og ord som sindet – det rette og det urette. Alle disse ord er valgt, fordi de taler sandheden, som ikke skal modificers, men som kan være det sted man kan mødes, når relevante omveje, sideveje, omkørsler og svinkeærinder i livets lange erfaringsmodel er ved at være overstået. At læse disse tekster gør ikke automatisk at man ”kommer i mål”, men at man vil nærme sig meget væsentligt, hvis man arbejder efter det, bøgerne taler om.\nNogen vil skulle læse og arbejde med bøgerne i det, der kan føles ”altid” fra de starter og til deres liv slutter, andre vil opnå store erkendelser og indsigter efter et år eller to. Men det mest almindelige vil være, at bogen mødes og at den vil være en forklaringsmodel og en referenceramme i resten af det liv man har foran sig. Følgende liv vil da rumme en anden ”start” og en en mere bevist erkendelse og vil ofte rumme lyst til at komunikere anderledes sandt fra hjertet, som du selv. Har du mødt bøgerne tidligere selv tænker du og ja, meget af stoffet kender du i hvert fald til. Jeg vil ikke komme ind på andre konkrete detaljer, for ikke at distrahere din oplevelse her og nu.\nGud er svarende til det jeg omtaler når jeg bruger ordene ”Gud”, ”Det store hjerte”og ”Det største største”. Gud er den enhed, hvori alt er og er skabt fra og kan kun rumme ren bevidsthed, ren kærlighed, ren væren. Dette er nok den bedste måde at beskrive det på.\nGuds Søn er indeholdt i gud. Dog blev der lavet en mistolkning, som i ”Kurset” du læste omtales, som en tanke om at skabe selvstændigt og på egen hånd. Derved opstod universet. Beskrivelsesmodellen er meget sand og virker ganske tilstrækkelig. Der er andre detaljer, som kan fremgå, men dette er fuldt ud en forklaringsmodel som kan ”holde vand”, da ingen andre videnskaber kan vise noget andet, der giver mere sandsynlig mening.\nI relation til vores komunikation, der har fokus omkring projektionerne, er detaljefordelingen sådan, at Guds søn ikke kunne rumme at blive adskildt fra sint ophav/sin far. Skyldsbegrebet, og alle variationerne over dette, blev skabt på dette tidspunkt og er noget af det, der på mange måder også omtales i alle religioner, som noget, der skal håndteres på den ene eller den anden måde. Urenhed, synd, fordærv, djæle-tanker satanisme har ophav herfra, og er alt ganske ganske tunge og forkerte tanker, der bør ses igennem fingrene med. Alle ved, hvordan det er at føle skyld, det er ubehageligt, ikke til at ”holde ud”. Sådan var det også for ”guds søn”… det førte til en splittelse ud i mange mange små dele, som hver især rummer det, jeg omtaler som ”Gudsstråle” –en sand erindring om det ophav (Gud) han kom fra. Disse brudstykker, disse fraktaler af Guds søn, er medhørende til, at intet menneske føler sig ”helt” . Alle guds sønner (som gudssønnen herefter kan omtales) mangler en part af sig selv (størstedelen) og mangler bevist erindring om Gudsstrålen/Gud.\nNår man føler skyld, på et eller andet plan, bevidst eller ubevidst, så vil man gøre meget for at få det lettet og opfatte tngene anderledes. Man vil prøve at ”give skylden videre”, hvortil menneskets logik er ganske sublim og særegen. Læg mærke til, hvor ofte du selv har kunnet give andre skylden for et eller andet som du selv startede med at ”opdage” eller have fokus på”.\nGivet er det, at mennskesønnen giver skylden videre for at have det tåleligt og have det bedre.\nMennskebarnet, Guds søn, er IKKE bevist om denne opsplitning i mange mange dele.\nMenneskebarnet, guds søn, er ikke bevidst om, at han/hun for at redde sit eget skind giver skylden videre til en anden, for at have det bedre. For de fleste sker dette ganske mekanisk.\n”Kursus i mirakler” er skabt for at bringe bevisthed på blandt andet dette, og en en eminent anvisning på det, omend svær at komme ind i for mange. Som i andre henseender er det noget man skal have lyst til og være parat til ud over at man skal have tid og mulighed, som jo dybest set ofte handler om prioriteringer.\nDen arbejdsmetode, der kan anvendes til at anskue egen skyld på, når man behøver at have bevidst hed på dette, er via projektionerne, som viser de arbejdsområder man har som menneske. Det er dog en sandhed, at ”skyld” som begreb i Guds Verden IKKE er der. Det er en”opfindelse” på lige fod med tidn, rum osv… indlagt i den model, der handler om at Guds Søn blev splittet fra sit ophav og vil søge tilbage.\nHvad får ham til at søge ”tilbage”? Det gør erfaringen, som liv efter liv efter liv, vil vise ham, at selv når han har det han har stræbt aller mest efter (huset, swimmingpoolen, familien, barnet, hunden, partneren, tøjet, kunsten, og alt muligt andet der er værdi-sat af mennsket) så vil han føle denne ”tomhed” eller denne ”mangel” på ”et eller andet” som er udefinerbart. Denne tomhed/mangel, er blot erindringen, om at Sand Kærlighed (Gudskærlighed) ikke er inddraget i den ligning, man har regnet sig selv ind i.\nAlt dette: hvordan man finde frem til, hvad man skal, hvordan man bliver opmærksom på de uhensigtsmæssigheder og fejlbarligheder livet selv rummer, alt dette blive nå-bart på forskellig vis via forskellige hjælpemidler, hvoraf den der ”trække i trådene” og skaber en forbindelse mellem Guds Verden og den Menneskelige Verden (kan vi jo kalde den, selv om der er andre af ens beskaffenhed) er det, der i ”Kurset” omtales som HelligÅnden.\nHelligånden er det viskelæder, der kan bruges til at fjerne de rundkørsler og sideveje, som blev tegnet ind på dit livs papir (som er omtalt tidligere).\nHelligÅnden er den rekvisit i dit livs teater, der får teaerstykket (dit liv) til at få en anden mening.\nHelligÅnden er den Lærer eller Vejleder, som du altid kan henvende dig til selvom du ikke ved, hvor han bor, fordi han reelt er allestedsnærværende og nå-bar for alle der ønsker det.\nHelligånden er den mekanisme, der kan ”Nulstille” det, der er svært at udligne mellem menesker i deres relationer, blot ved at ønsket haves, erkendelsen om mekanismen haves på et eller andet plan, og ved villigheden til at give problemstilingen fra sig.\nJeg omtaler her villigheden for at give problemstillingen fra sig, for – tro mig, min ven – mennesket ønsker ofte at beholde ”vrede” , ”surhed” , ”mis-kommunikaton” og alle andre følelser, der kan sættes på , blot for at bebeholde deres eget teater og deres egen opsætning i teateret.\nMange søger virkelig dramaet; når det måske er pausen der er den bedste.\nGud, Guds Søn og Hellighånden er hefter sammenhørende og vil væe det sålænge denne tilstand af separathed fra gud (i kurset kaldes adskillelsen) vil være der.\nVærktøjet til at blive bevist-arbejder med skyldfølelsen er projektionerne (herunder også spejl og mur ).\nSom du ser hænger tingene smukt sammen også når andre ord bruges. OG andre ord er i disse sammehænge valgt af årsager, der for andre vil virke indlysende også.\nJeg nævnte i går for dig, off the record, at den ”strålekrans” du har set gennem”lyse” mit hoved i 12 punkter handler om at appelere til (finde fællesnævnere til ) de mennesker der arbejder med de 12 stråler, de 12 astrologiske tegn, de 12 dna-strenge.\nTiden er i sandhed kommet til at samle og finde fællesnævnere, i stedet for at modgå og modbevise og modarbejde.\nFælles Mål, og her med lyset som indfaldsvinkel, er det mange har lyst til og det mange søger og det er det der også vil nærme sig i fremtiden lige som fælles sprog og fælles valuta gør sin indmarch omend besværet. Medier som tv og radio og transmissioner over ”æteren” vil virke fremmende på meget af dette selvom det samtidig er værktøjer som nogle gange kunne benævnes ”djævlens værktøj”, da det ofte fordrejer sandhederne pga noget som ”seertal” og popularitet. Nye veje dukker dog lykkeligvis også frem på den front, da journalister og andre der søger ”lyset” vil dukke op også her.\nDette var ordene for idag, ikke så mange, men det er set, at der er bud efter dig fra flere fronter. Tak for din umidelbarhed og dine ønsker om at komunikere sandt fra hjertet selvom dette til tider kan virke skræmmende.\nLev i lyset min ven, sådan som du valgte det oprindeligt.”\nKryon om dagen i dag : 21-12-2012 (og kronologien sprænges dermed igen ).\n”Ah min ven. Jeg har stået klar for at sige dig et par ord. Det er en speciel tid, det er det. Mange ting kan du nu sige ”farvel og tak” til – og så mange til kan du sige ”velkommen til”.\nTiden for de gamle værktøjer er ovre – og tiden er nu inde, hvor du, der befinder dig i den opstigende spiral, kan modtage nye erkendelser, ny viden, og sprit-nye (for dig) værktøjer. Disse vil blive dig givet. De gives individuelt og dog til mange på samme tid.\nDet er tiden for den nye indlæring.\nDet er tiden for en anden ro.\nDet er tiden hvor, hjernen vil udfolde sine magiske potentialer til glæde for dig og for alle.\nTidens slør hæves på en bestemt måde, så du får adgang til at se og opleve andre ting end tidligere og rummets bevægelighed gør, at du kan ”rejse” på andre måder end tidligere.\nAt bevæge sig via sin bevidsthed vil blive langt mere fremtrædende end det er situationen i dette nu.\nJeg er i dette samarbejdende med mange af de mestre, som mange kender, og sammen vil vi påvirke og støtte kærligt, blidt men også bestemt – dette kan kun lade sig gøre, fordi samtiden på mange måder er klar nu til dette løft.\nMange vil tænke: ”Hvad er lige forskellen på i går og i dag”, men forskellen er, at optil i går har du slidt og indtjent erfaringerne på en facon – fremover vil dette ske anderledes. Det vil blive synligt for dig, når du senere betragtende kigger tilbage. På mange måder er situationen nu, som da man måtte ”finde sig i” at jorden pludselig var rund og ikke flad. Og på mange måder er det lige så magisk og mærkeligt, som da man næsten fra den ene dag til den anden kunne snakke med folk langt langt borte, fordi telefonen var kommet ind i tids-rummet. På tidspunktet var det mærkværdigt og stort. Set herfra og tilbage er det måske en lille og selvfølgelig ting. Men påvirkningen af begge disse ting var stor og mægtig.\nPå samme måde kommer nu værktøjer ind i din bevidsthed der gør, at du vil se og opleve anderledes, erkende anderledes, forstå anderledes og tage dit livs valg anderledes. Der er ingen grund til frygt eller bekymring, men kun grund til at betragte denne glade forandring med et smil.\nDet var på tide. Det var på tide. ”\n31.10.2014: Tråden genoptages\n31.10.2014: Vi genoptager tråden.\n”Hej mine venner.\nJa, i tror nogle gange at I er glemt, men vid nu bare, at det er I langt fra. Der har været travlt i jeres liv har jeg set, så jeg har tålmodigt ventet her, på mit sted.\nNu er I hver især klar til nye tiltag og nye invitationer i jeres liv, så jeg vil igen være mere nærværende og tilstede. Jeg vil på den måde påvirke dit liv, dine tanker og ja, også dine følelser, da det hele hænger sammen på filurlig vis.\nMange af jer vidunderlige rejsende, for det er jo det i er, har fået opgraderet jeres værktøjer, i har fået stemt jeres indstrumenter. Jeres intuition og fornemmelse er øget. Jeres lysindtag er øget. I har ændret på tankesæt og mønstre og mange af jer også på den daglige kost. Dette giver mening, om end det kan være svært for mennesker at forstår.\nJo, vi arbejder i tiden, også selv om jeg jo ofte prøver at fortælle at den er jeres egen opfindelse.\nOg ja, du går da den rette vej, ellers var jeg ikke ved din side.\nDu har bedt om tegn på min (og andres) tilstedeværelser og I har alle modtaget tegn og signaler fra mig – og ligeledes fra andre, der er på siden af jer i dette nu. Tegn kan være filulige at tolke, men det ør intet.\nHav din tillid fremme.\nHav dit humør oppe.\nGå med glæde og jeg går glad ved siden af dig.\nFøler du dig til tider fyldt med latter uden årsag, så vid at du har hjælpere ved siden af dig.\nFøler du dig til tider tung og dvorsk, så vid, at dette er fordi tung-skab passerer din fine bevidsthed, så du kan få øje på det. Bægeret skal sandelig tømmes før nyt kan komme til. Du forstår dette fint på flere planer.\nKære rejsende ven …..\nVi tager tråden op når som helst du ønsker det. Kommuniker frit med mig.\nLigeledes vil vi fortsætte vores vej her i dette samvær, i dette forum.\nJeg be’r den kanaliserende om at indføre tider og pladser så vi kan have vores livline åben her og hyppigt fremkomme med nyt.\nRejs på en lykkestråle i dag, du fortjener det.”